Poziv na konferenciju “Da li je preduzetništvo za mene?” - Vesti\nPoziv na konferenciju “Da li je preduzetništvo za mene?”\nDana 21. aprila 2016. u Amfiteatru Centralne zgrade Univerziteta u Novom Sadu (adresa: Dr Zorana Đinđića 1, Novi Sad), održaće se konferencija pod naslovom “Da li je preduzetništvo za mene?”. Organizovanjem konferencije “Da li je preduzetništvo za mene?” će biti obeleženo deset godina od osnivanja UNESCO katedre za studije preduzetništva.\nPrva aktivnost je saradnja sa UNESCO katedrom za studije preduzetništva Univerziteta u Novom Sadu u organizaciji konferencije pod nazivom: “Da li je preduzetništvo za mene?”\nOsnovni cilj ovogodišnjih aktivnosti je promocija preduzetništva u gradu Novom Sadu. Tokom godine biće kroz razne manifestcaije promovisane uspešne preduzetničke priče iz Novog Sada, diskutovaće se sa preduzetnicima o problemima u poslovanju, kao i o mogućnostima za unapređenje poslovanja.\nOrganizovanjem konferencije “Da li je preduzetništvo za mene?” će biti obeleženo deset godina od osnivanja UNESCO katedre za studije preduzetništva.\nOd osnivanja UNESCO katedra za studije preduzetništva Univerziteta u Novom Sadu (UCES) aktivno je bila uključena u promociju preduzetništva i preduzetničke kulture, kako na univerzitetu, tako i u široj zajednici. Usmerena je ka studentskom preduzetništvu, povezivanju univerziteta i privrede, podršci inovacijama.\nObrazovnu misiju UCES sprovodi kroz master studije “Preduzetništvo”, na koju se ove godine upisuje osma generacija studenata. Do sada je studije odslušalo više od 80 polaznika. Studije se realizuju na engleskom i srpskom jeziku i do danas su zadržale karakter regionalnih studija, sa predavačima iz Bosne i Hercegovine i Makedonije.\nCentar za unapređenje i razvoj društva – IDS Novi Sad tokom 2016. godine realizuje niz aktivnosti s ciljem promocije preduzetništva pod nazivom “Zajedno do povećanja konkurentnosti privrede u godini preduzetništva” uz podršku Gradske uprave za privredu Novog Sada.\nDocument DOC, 102.50 KB, 25 downloads, 17 Apr, 2016 09:21\nUNESCO je potpisao novi ugovor sa Univerzitetom u Novom Sadu


Unapređenje prevencije i borba protiv nasilja nad mladima | Boom93\nNasilje u porodici, prema odredbama Zakona o sprečavanju nasilja u porodici, jeste akt fizičkog, seksualnog, psihičkog ili ekonomskog nasilja učinioca prema drugom licu. Prevencija i zaštita dece i mladih od nasilja je jedinstven process u koji su uključeni različiti sistemi društva.\nZakon o socijalnoj zaštiti, kao posebnu grupu korisnika socijalne zaštite definiše grupu lica za koju postoji opasnost da će postati žrtva ili ako su žrtve zlostavljanja, zanemarivanja, nasilja i eksploatacije. Obaveza centra za socijalni rad – organa strateljstva je da pruži propisanu zaštitu ovim korisnicima.\nRukovodilac internog tima za nasilje u požarevačkom Centru za socijalni rad, Gordana Mihajlović, za naš medij kaže da, Centar za socijalni rad ima oformljen interni tim, koji radi na sprečavanju nasilja, zaštiti od nasilja i obezbeđivanju žrtava, kao i na organizovanju njihovog daljeg života u bezbednom okruzenju. Tim je sastavljen od stručnjaka svih profila, ima svog rukovodioca, a u radu učestvuje i rukovodilac službe za zaštitu korisnika.\n“Postupa se po svim prijavama za nasilje, razmatra se njihova prihvatljivost, nakon čega se postupa u skladu sa Pravilnikom. Svaka prijava se razmatra tako što stručni radnik odmah po dobijanju prijave i određivanja stepena prioriteta odlazi na teren, obilazi žrtvu, sagledava stanje, relacije u porodici i nakon toga donosi plan postupanja a sa žrtvom radi i individualni plan zaštite. Stručni tim prevashodno nastoji da žrtvi omogući bezbedno okruženje, pravnu, materijalnu i psihosocijalnu podršku”, kaže ona.\nCentar za socijalni rad postupa u skladu sa čl.7-11, Zakona o sprecavanju nasilja i obavestava policiju o nasilju u porodici, koja je u skladu sa čl 17. Zakona o sprecavanju nasilja u porodici nadležna za izricanje hitnih mera i obezbedjivanje bezbednosti zrtve.\n“Cilj je zaustaviti nasilje, koje se ne sme ponoviti i obezbediti sigurnost žrtve”, ističu u Centru za socijalni rad.\nU svom radu sa žrtvama nasilja, pre svega sa decom i mladima, Centar za socijalni rad kroz savetodavni rad informiše korisnike o svojim pravima, zatim pruža psihosocijalnu podršku,obilazi na terenu porodice i zrtve nasilja, saradjuje sa obrazovnim i zdravstvenim ustanovama, Nacionalnom sluzbom za zaposljavanje, pruza i materijalnu pomoć u skladu sa zakonom. Ukoliko žrtva treba da bude izmeštena iz porodice, Centar za socijalni rad realizuje zbrinjavanje u okviru druge sredine.\nU situacijama zlostavljanja i zanemarivanja dece odnosno nasilja u porodici Centar za socijalni rad preduzima i pokrece postupke iz svoje nadleznosti.\nPrema podacima koje smo od njih dobili, u 2020. godini je bilo ukupno 556 prijava za nisilje u porodicii.\nKada je reč o mladima koji su žrtve nasilja u porodici, nakon pružanja podrške koju dobijaju pre svega od Centra za socijalni rad, u njihovu “rehabilitaciju” i povratak normalnom životu mogu biti uključene i druge institucije.\nSavetovalište za mlade: Nasilje se itekako reflektuje na članoce porodice\nU Razvojnom savetovalištu Doma zdravlja Požarevac, tim stručnjaka radi sa mladima koji su bili žrtve nasilja, al ii sa onima koji su vršili nasilje.\nVesna Gardašević, priholog u savetovalištu ističe da je rad sa mladima uvek kompleksan i višeslojan, što zbog prirode samog pubertetskog/adolescentnog perioda, što zbog bitnosti drugih, spoljašnjih faktora u kome mlad čovek odrasta i sazreva.\n“Način pružanja psihološke pomoći mladima koji su doživeli treumu nasilja sprovodi se kroz psihološke individualne tretmane u cilju prevazilaženja ovog iskustva i iznalaženja novih veština da bi se nastavilo sa daljim životom kao osnaženo biće. Rad sa mladima najčešće podrazumeva i rad sa članovima porodice ili šire socijalne sredine”, kaže Gardašević.\nOna dodaje da se s druge strane aktivno radi i na prevenciji, kroz niz predavanja na ovu temu koja se odvijaju u osnovnim i srednjim školama, a sprovode ih stručnjaci Savetovališta.\nPsiholozi u intervancijama i radu sa žrtvom podstiču i delaju u pravcu bavljenja traumom, a ne bežanjem od nje.\n“Kao što ni traumatska iskustva nisu ista ni univerzalna, tako nema ni univerzalnog leka ni odgovora „kako posle“. Na koji način će žrtva obraditi svoje iskustvo zavisi od niza okolnosti koji se nalaze u spoljašnjoj sredini ali i unutar same jedinke, odnosno od kapaciteta njene rezilijentnosti da prevaziđe trauma. Potrebno je da se suoče sa ovim iskustvom koliko god bilo teško; zatim, da žrtva usvoji da trauma nije čitav njen život, da ona nije trauma, da nije žrtva, već biće koje je imalo ovo iskustvo. Sledeći psihološki koraci odnose se na pomoć u iznalaženju novog smisla i razvoja osećanja da je život vredan življenja. Sa klijentom se radi na fokusiranju na budućnost i održavanje nade kroz korisne i kreativne aktivnosti, što će žrtvi povratiti samopoštovanje”, kaže psiholog.\nU svom radu Savetovalište blisko sarađuje sa Centrom za socijalni rad, a ona se ogleda kroz njihovo upućivanje dece i roditelja u savetovalište na psihološku obradu i procenu koja će im pomoći da iznađu najbolje rešenje za decu u okolnostima nasilja, jer je Centar za socijalni rad organ starateljstva maloletne dece.\nGardašević dodaje da pored rada sa mladima nad kojima se nasilje vrši neretko dolaze i vinovnici nasilja, najčešće ne svojom voljom, već ih upućuju školske stručne službe, nadležni Centri za socijalni rad i drugi.\n“U radu sa obe populacije psiholog koristi čitav spektar metoda i tehnika u zavisnosti od prirode samog slučaja. Ukratko, rad sa žrtvom akcentuje suportativni pristup i stvaranje mreže podrške u prevazilaženju traume nasilja, dok je rad sa nasilnicima najčešće usmeren na usvajanje moralnih normi, empatije i asertivne komunikacije”, zaključuje psiholog.\nSociorehabilitacioni klub kao dodatna podrška mladima\nIz požarevačkog Centra za socijalni rad navode da nakon pružene podrške i prevazilaženja odnosno izlaska iz nasilja, mladi se uglavnom uklapaju u svakodnevne tokove života, vraćaju vršnjačkim interakcijama i školskim obavezama u skladu sa svojim ličnim potencijalima i porodičnim okruženjem.\n“Manji broj mladih ima potrebu za daljom podrškom od strane stručnih službi, a dobro je što u lokalnoj zajednici imamo i Sociorehabilitacioni klub za decu I mlade, koji svakako uvek možemo koristiti za dalji tretman i podršku mladima”, navode u Centru za socijalni rad.\nSociorehabilatacioni klub za decu i mlade je savetodavna, socijalno–edukativna usluga socijalne zaštite, osnovana uz podršku Grada Požarevca u cilju podrške organizovanijoj zaštiti i unapređenju položaja dece i mladih sa problemima u ponašanju. Svrha Кluba je da se primenom raznovrsnih aktivnosti omogući korisnicima da preveniraju nastanak ili razvoj određenih problema, unaprede kompetencije i razviju socijalne i životne veštine za rešavanje problema, kao i da poboljšaju svoje socijalno funkcionisanje. Svrha programa tretmana je dostizanje pozitivne promene u ponašanju i odnosima i otklanjanje posledica nepovoljnih okolnosti radi uključivanja korisnika u zajednicu, primenom strukturisanog programa rada sa konkretnom korisničkom grupom odnosno vrstom problema.\nUsluga Sociorehabilitacionog kluba za decu i mlade namenjena je deci i mladima u situacijama kada su im usled porodičnih, socijalnih i drugih životnih okolnosti ugroženi zdravlje, bezbednost i razvoj, odnosno ako je izvesno da bez podrške sistema socijalne zaštite ne može da dostigne optimalni nivo razvoja, a naročito ako je u sukobu sa roditeljima, strateljem i zajednicom i ako svojim ponašanjem ugrožava sebe i okolinu. Korisnici usluga su deca i mladi uzrasta do 21. godine (ukoliko su delo počinili kao maloletnici), upućeni od strane Centra za socijalni rad Požarevac ili škole zbog rizičnog ponašanja I okolnosti, ili sukoba sa zakonom.\nMladi koji su ispoljili različite vrste nasilničkog i antisocijalnog ponašanja, uključujući zloupotrebu droge i alkohola, ili su i sami bili žrtve porodičnog i vršnjačkog nasilja, mogu da dobiju savete, unaprede znanja i učestvuju na stručnim obukama. Cilj ove usluge je i da se ojača kapacitet mladih kako bi se uspešno nosili sa različitim bezbednosnim izazovima i rizicima sa kojima se suočavaju u svakodnevnom životu.\nPored ovog načina da se mladima pomogne da prevaziđu probleme sa nasiljem bilo da su bili žrtve nasilja ili da su oni bili nasilnici, u process socijalizacije mladih i smanjenja vršnjačkog nasilja uključile su se i druge organizacije i obrazovne ustanove.\nMedijacijom do prevencije vršnjačkog nasilja\nUdruženje „Svet reči“ osmislilo je projekat u okviru kog učenici prolaze obuku vršnjačke medijacije, a krajnji cilj obuke je promovisanje nenasilja i nenasilnog rešavanja konfliktnih situacija.\nProjekat je obuhvatio sedam srednjih škola, Požarevačku gimnaziju, srednje škole iz Velikog Gradišta, Kučeva, Despotovca i Smederevske Palanke, kao i gimnazije iz Velike Plane i Smederevske Palanke.\nPrema postojećim podacima koje smo dobili od trenera obuke, oko 65 odsto učenika je bar jednom doživelo nasilje, a 22 odsto prijavljuje učestalo vršnjačko nasilje. Interaktivni treninzi jedan su od načina da se statistika promeni na bolje.\nŽivkica Đorđević, trener obuke i nekadašnji pedagog u Požarevačkoj gimnaziji objašnjava da je suština samog projekta da nauči mlade da upravljaju konfliktnim situacijama.\n„Cilj projekta, pod nazivom „Kul je da znaš“ je bio promovisanja nenasilja kod mladih i kontrola teških emocija u konfliktim situacijama i sticanje posebne veštine, medijacije koja služi da se posreduje u konfliktnim situacijama“, istakla je za Boom 93 Đorđević.\nMilica Mihajlović učenica trećeg razreda gimnazije, je prošla obuku medijacije na početku prve godine i tokom obuke stekla brojne veštine.\nOna i njene drugarice iz škole ističu, da pre seminara nisu znale baš najbolje da se nose sa konfliktima do kojih dolazi u odeljenju ili porodici. Nakon obuke naučile su kako da odreaguju u određenim situacijama, da posreduju u sukobu između prijatelja i na koji način da se nose sa konfliktom čiji su akteri.\nLokalni organi vlasti nose veliku odgovornost u prevenciji i zaštiti dece od nasilja, pre svega kroz sektore obrazovanja, zdravstvene i socijalne zaštite. Pojedine lokalne samouprave usvojile su i lokalne akcione planove za sprečavanje i suzbijanje nasilja prema deci, kao i strategije za unapređivanje bezbednosti u lokalnoj zajednici.\nPodaci UNICEF-a u Srbiji pokazuju da je 44% dečaka i 42% devojčica mlađih od 14 godina doživelo telesno kažnjavanje kod kuće. U skoro polovini svih slučajeva nasilja u porodici žrtve su deca. 84% srednjoškolaca je bar jednom u toku prethodne godine izložilo sebe nekom od rizika na internetu. Oko 65% učenika i učenica je bar jednom doživelo nasilje, a 22% prijavljuje učestalo vršnjačko nasilje. 70% dečaka i 68% devojčica (od 6. do 8. razreda) doživelo je rodno zasnovano nasilje u školi.\nProtokol o međusektorskoj saradnji u procesu zaštite dece od nasilja, zlostavljanja i zanemarivanja potpisan je 2018. godine. Protokol definiše sve oblike nasilja, predviđa efikasnu koordinaciju, učešće svih relevantnih institucija i organizacija, propisuje procedure za efikasan odgovor na nasilje, a njegov cilj je da doprinese i povećanju broja otkrivenih slučajeva nasilja, kao i povećanju broja procesuiranih učinilaca nasilja nad decom.\nIz požarevačkog Centra za socijalni rad napominju da sa svim učesnicima potpisanog protokola postoji dobra saradnja na svim nivoima , tj svi aktivno učestvuju na zaštiti dece od nasilja, što se i potvrđuje kroz redovne sastanke. Grupa za saradnju i kordinaciju za zaštitu od nasilja u porodici kao i saradnja sa obrazovnim ustanovama I timovima za zaštitu od nasilja.\n“Grupa za saradnju i koordinaciju za zaštitu od nasilja u porodici, kroz redovne sastanke (koji se realizuju dva puta mesečno) I dva puta mesečno- vanredni sastanci na kojima su prisutni tužilaštvo, sud, policija, Centar za socijalni rad, zdravstvo, zrtva nasilja ,potencijalni nasilnik), razmatra svaki predmet pojedinačno.\nKroz ovako koncipirane sastanke i sagledavanje svakog aspekta određene porodice, javni tužilac dobija kompletnu sliku što omogućava da donese ispravnu odluku kojom će zaustaviti nasilje, zaštititi žrtvu nasilja i adekvatno sankcionisati lice koje nasilje vrši”, navode iz Centra za socijalni rad u Požarevcu.\nUpravo ovakvom saradnjom, javni tužilac prikuplja sve relevantne podatke, kroz trazenje kompletnog dijagnostičkog postupka od Centra za socijalni rad, izveštaja o svim ranijim intervencijama od policije, izveštaja lekara o zdravstevom stanju kao i druga potrebna obaveštenja nakon čega donosi odluku u cilju zaštite žrtva nasilja.\nOznakeCentar za socijalni rad Požarevac Mladi nasilje Požarevac prevencija Savetovalište za mlade


Naslovna Info Svet Danas je 3. jun – Međunarodni dan bicikla\nMeđunarodni dan bicikla, simbola održivog transporta, najekonomičnijeg i za zdravlje najpogodnijeg prevoznog sredstva obeležava se 3. juna. Iako se i ranije nezvanično obeležavao širom sveta, Generalna skupština Ujedinjenih nacija je 12. aprila 2018. godine u Njujorku ozvaničila ovaj datum donošenjem Rezolucije, čime je 3. jun i zvanično proglašen kao Međunarodni dan bicikla (International World Bicycle Day). Osnovni cilj donošenja Rezolucije predstavlja posvećivanje pažnje biciklu u razvojnim strategijama i uključivanje bicikla kao prevoznog sredstva u međunarodne, regionalne, nacionalne i lokalne razvojne politike i programe. Rezolucijom su, između ostalog, istaknute brojne prednosti bicikla u odnosu na ostala prevozna sredstva, od kojih treba posebno pomenuti bezbednost, smanjenje saobraćajne gužve, pozitivan uticaj na popravak kvaliteta života, smanjenje opasnosti od bolesti srca, krvnih sudova i dijabetesa, kao i niz ekonomskih prednosti.\nBicikl je prevozno sredstvo koje je vrlo lako pokrenuti i zaustaviti, ne zahteva veliki prostor, kao ni posebne uslove parkiranja. Istorijski posmatrano, bicikl je uvek bio više od prevoznog sredstva. Od samog nastanka pa do današnjih dana ostao je fenomen i prevozno sredstvo koje je uvek popularno. Kao takvo prevozno sredstvo, bicikl je postao inspiracija mnogim naučnicima i umetnicima. Zbog svojih karakteristika ne postoji mesto na planeti gde ovo prevozno sredstvo nije u upotrebi, a u pojedinim zemljama ( Belgija, Danska, Kina, Holandija….) bicikl je deo tradicije i kulture. Bicikliste karakteriše izuzetna mobilnost, predvidivost vremena putovanja, kao i mogućnost brzog reagovanja u situacijama tzv. „saobraćajnih špiceva“. Svakodnevna vožnja bicikla utiče na bolje funkcionisanje organizma, smanjuje osećaj umora i povećava osećaj zadovoljsta i otpornosti na negativne uticaje, a što se manifestuje u uštedi troškova javnog zdravlja kao rezultat povoljnije zdravstvene slike stanovništva. Posmatrano sa ekonomskog aspekta, svedoci smo da je tendencija kod razvijenih društava stavljanje posebnog akcenta na stvari koje podrazumevaju manju potrošnju. Nezaobilaznu ulogu u svemu tome ima i bicikl. Izuzimajući savremene sportske bicikle, bicikl kao svakodnevno prevozno sredstvo dostupan je najširem spektru stanovništva. Upoređujući održavanje automobila i bicikla, možemo nesumnjivo izvesti zaključak da je održavanje bicikla jednostavnije i ekonomski povoljnije, jer se prvenstveno svodi na čišćenje, podmazivanje zupčanika, lanaca, menjača i sl…\nRezoluciju Ujedinjenih nacija o obeležavanju Međunarodnog dana bicikla usvojile su 193 zemlje, uključujući i Republiku Srbiju.\nU 2020. godini, koju karakteriše pandemija koronavirusa, bicikl kao prevozno sredstvo dolazi do posebnog izražaja, kao i u slučaju ranijih prirodnih nepogoda i ekonomskih kriza. Bicikl je prilagodljivo i efikasno sredstvo prevoza i što ga kvalifikuje za neizostavan deo razvojnih politika i programa u budućnosti. Vožnja bicikla pozitivno utiče na našu kondiciju i zdravlje, a sa ekološkog aspekta predstavlja apsolutno prihvatljiv način prevoza. Zato je preporuka da bicikl koristimo za put na posao, u školu, fakultet, prodavnicu…., kao i da se bicikl i navika bicikliranja praktikuje u što većem broju dana u godini, uz preduzimanje svih mera za bezbednu vožnju i poštovanje ostalih učesnika u saobraćaju.\nIZVORAutor: Dušan Tankosić\nSledeći tekstPoljoprivrednici iz Silbaša i Despotova uz pokrajinske subvencije ostvaruju dobre rezultate (VIDEO)


Cene stanova pale za 30 odsto tokom krize - BGnekretnine blog\ncene stanova, građevinska dozvola, Građevinska komora, investitori\nKragujevac, Niš, Novosti 024 Feb 2014\nSporo izdavanje građevinskih dozvola, mala kupovna moć, skupi krediti i smanjenje stranih investicija samo su neki od uzroka.\nStanogradnja u Srbiji prepolovljena je u odnosu na period pre krize i uglavnom se zasniva na gradnji manjih zgrada sa najviše desetak stanova.\nInvestitori kažu da je poslednjih meseci prodaja stanova značajno smanjena. Miroslav Brković iz kragujevačke firme "Brković nekretnine", ocenjuje da je u pitanju "kriza u izdavanju stambenih kredita".\n- Interesovanje za ovom vrstom dozvola je bilo vrlo malo, odnosno, bilo je u padu ali zadnjih petnaestak dana primetno je interesovanje investitora za izdavanje lokacijskih dozvola tako da skoro u svakom danu imamo jednu do dve lokacijske dozvole - kaže Rodoljub Mihajlović, načelnik Uprave za planiranje i izgradnju Niša.\n- Investicija koja ne može da se otplati za 10 do 12 godina, ona je neisplativa - kaže Malinović.\n- U ovom momentu, ako se tako nešto ne pokrene, ove godine će građevinska industrija rasti po stopi od nekih 1-1,2 odsto, odnosno zaposliti kapacitete sa jedva 20 odsto, a to znači jedan dobar deo ljudi će ostati bez posla - upozorava Goran Rodić iz Građevinsko-industrijske komore Srbije.


Vesti online / Vesti / Ex YU / BiH: Moguće hermetičko zatvaranje granice sa Srbijom\n"Pratićemo situaciju. Već smo zatražili od Predsedništva BiH da nam odobri angažovanje pripadnika Oružanih snaga, ali inženjerskih jedinica, dakle ne pripadnika s oružjem, nego onih koji će sprečiti nelegalne prelaze preko kojih dolazi do nelegalnog prometa migranata iz Srbije" kazao je Zvizdić.\nPrema Zvizdićevim rečima, proces migranata se još uvek kontroliše, ali ne zna se šta će se desiti ako krene novi talas iz Grčke.\n"Pratićemo situaciju i naravno da ćemo sve više zatvarati granice BiH prema istoku, ako granice BiH prema zapadu budu zatvarane", naveo je predsedavajući Veća ministara BiH.\nDodao je da je smanjen priliv ljudi koji su kao turisti dolazili u Srbiju, a onda kao migranti prelazli u BiH i oštro demantovao da je reč o hiljadama potencijalno opasnih terorista koji se vraćaju u BiH iz Sirije.\n"Vratilo se do sada 46, još uvijek se u Siriji nalaze oko 104 državljanina BiH, od čega je 58 žena i dece. Mi ćemo ih preuzimati u saradnji i dogovoru sa našim međunarodnim partenerima", naveo je Zvizdić.\nStvar je, ponovio je on, još uvek pod kontrolom, ali ne garantuje da će tako ostati ako je istina da će Grčka otvoriti granice i pustiti desetine hiljada migranata da krenu prema Balkanu i balkanskoj ruti.


Početna – Protect Our Workers\nproject protect workers\nNational workshop Poland\nNational workshop Romania\nZaštitimo naše radnike – PoW: Unapredimo transnacionalnu administrativnu saradnju i pristup informisanju i konsultovanju upućenih radnika Evropska komisija je 8. marta predložila reviziju pravila o upućenim radnicima unutar EU. Predlog revizije se fokusira na tri glavne oblasti: naknadu za upućene radnike, pravila privremenog zapoišljavanja preko agencija i pravila koja važe za dugoročno upućivanje, sa ciljem primene principa jednake plate za isti rad. Pored toga, za sindikate i druge socijalne partnere je posebno važna implikacija novih predloga Komisije o opšteobaveznosti kolektivnih ugovora, transgraničnom / transnacionalnom kolektivnom pregovaranju i između ostalog informacije o upućivanju u okviru drugih pitanja.\nOvo bi trebalo ozbiljno uzeti u obzir prilikom predstojećih pregovora, a važno je i to da u međuvremenu, socijalni partneri trebaju da imaju jaču ulogu u osiguravanju upućenih radnika i imaju odgovarajuće alate kako bi se zaštitili. Akcija koju predlažemo je značajna zbog učešća zemalja koje dele zajedničke granice, uključujući zemlju kandidata. U skladu sa tekućim trendovima, partneri će predložiti nove zajedničke informacione alate i usluge koje bi trebalo da olakšaju bolje sindikalno organizovanje i zaštitu prava upućenih radnika u skladu sa važećim zakonskim okvirima, ali u isto vreme će generisati slobodno i pravedno kretanje radnika.\nDrugi važan stub našeg delovanja je učešće sindikalnih organizacija i drugih socijalnih partnera u oblikovanju prava iz radnog odnosa na upućene radnike, u skladu sa datim obimom i revizijjom direktiva EU. Kao krajnja tačka, naša akcija je zasnovana na inovativnom pristupu prilagođavanjem alata i usluga za potrebe upućenih radnika identifikovane kroz istraživačke aktivnosti. Socijalni partneri, sindikalne organizacije, organizacije poslodavaca iz – Italije, Malte, Poljske, Litvanije, Slovenije, Španije, i Rumunije, zemlje kandidata za članstvo u EU – Srbije, realizovaće zajedničke aktivnosti u cilju podrške pravilnom sprovođenju Direktive o administrativnom upravljanju u njihovim zemljama, razvijanje usluga i alata za upućene radnike i socijalne partnere na osnovu uzajamnog učenja, razmene najboljih praksi i prekogranične saradnje.\nStrateški cilj je da se poboljša pristup informacijama upućenim radnicima / radnicima privremeno zaposlenim preko agencija, informacijama o uslovima zapošljavanja na transparentan i pristupačan način i da se poboljša administrativna saradnja između socijalnih partnera.\n1.Poboljšanje transparentnosti, dostupnosti i kvaliteta informacija za upućene radnike na osnovu pristupa upućenih radnika\n2. Poboljšanja postojećeg mehanizma upućivanja kroz razvijanje novih informacija, vođenje i savetodavne usluge\n3. Poboljšanje, mehanizma nadzora kroz postavljanje zajedničkog alata i razvoj on-line izveštavanja za kršenje prava upućenih radnika\n4. Promovisanje jednakog tretmana i omogućavanje slobodnog kretanja kroz opremanje socijalnih partnera i obuku veštinama i kompetencijama za pravilno praćenje i implementaciju PoW direktiva;\n5. Jačanje administrativne saradnje između socijalnih partnera za bolju zaštitu prava upućenih radnika, jednak tretman u zemljama prijema i besplatnog pružanja usluga.


Dvesta srednjoškolaca manje… – Kruševac PRESS\nAutor Redakcija\t Objavljeno 07.07.2016. 0\nCentar za istraživačko novinarstvo Kruševac i Kruševac PRESS su se u svom radu i ranije ozbiljno bavili problemima demografije u Kruševcu i okolini (pogledajte npr. seriju tekstova rađenih za opštinu Varvarin), ali nas aktuelnosti teraju da o toj temi razmišljamo i dalje. Naime, objavljeni rezultati ovogodišnjeg upisa u srednje škole u Kruševcu, osim elemenata koji se odnose na uspeh učenika i raspored po školama, donose i poražavajući podatak o ukupnom broju učenika. Ove godine srednje škole Rasinskog okruga, prema podacima Školske uprave, upisuju čak 200 učenika manje. Drugim rečima, manjak od čitavih 7 odeljenja! Da zlo bude veće, ovo je samo nastavak trenda koji evidentno postoji u poslednjih dvadesetak godina.\nSva dosadašnja istraživanja koja su sprovedena na ovu temu dala su slične rezultate i “otkrila” iste uzroke: nezaposlenost i ekonomska nesigurnost direktno vode do toga da se parovi sve ređe odlučuju za više dece. Takođe, i ekonomska migracija u sredine gde postoje bolji uslovi za život (najčešće je to inostranstvo ili veći gradovi u zemlji) uzima svoj danak. Sa druge strane, i opšta situacija u društvu, nezadovoljstvo stanovništva svojim statusom i mogućnostima, kao i bezidejnost i nemoć države i lokalnih samouprava, sve vodi istom cilju i daje isti demografski rezultat.\nNa žalost, ovo je problem za koji ne postoji brzo i lako rešenje, i kod koga nema mogućnosti za kozmetičke prepravke i ulepšavanje – brojevi su neumoljivi i otkrivaju sve. Svi drugi socijalni problemi se prelamaju u tački koja se zove negativan prirodni priraštaj. Ova tema, i dalje, ostaje jedno od ključnih pitanja za Kruševac i Srbiju.


Knežević: „Ako Đukanović ne potpiše zakon o slobodi vjeroispovjesti, očekuje nas kriza“ – Portal Budva\nKnežević: „Ako Đukanović…\nKnežević: „Ako Đukanović ne potpiše zakon o slobodi vjeroispovjesti, očekuje nas kriza“\nPredsjednik Crne Gore Milo Đukanović neće potpisati zakon o slobodi vjeroispovijesti i Crnu Goru očekuje ozbiljna institucionalna kriza, ocijenio je lider Demokratske narodne partije (DNP) Milan Knežević.\n„Imajući u vidu činjenicu da je poslanik (Dragutin) Papović saopštio da Đukanović neće potpisati taj zakonski akt, nas očekuje jedna ozbiljna kriza nakon toga“, kazao je Knežević u intervjuu agenciji MINA.\nOn je rekao da procedura predviđa da u slučaju da Đukanović ne potpiše zakon o slobodi vjeroispovijesti, on treba da ga vrati Skupštini.\nKnežević je objasnio da se Skupština 15 dana nakon toga, ponovo određuje prema zakonu, bez ikakve rasprave, i prosleđuje taj zakonski akt Đukanoviću, gdje je on, po Ustavu i zakonu, obavezan da ga potpiše.\nKnežević je rekao da ukoliko Đukanović to ne učini, Crna Gora ulazi u dodatnu institucionalnu krizu.\n„I jasno je da fraze i narativi o kohabitaciji sa Đukanovićem nemaju nikakvog osnova, jer smo vijdeli kako su se ovih dana ponašali Demokratska partija socijalista (DPS) i Državna izborna komisija (DIK), koja je na skandalozan i kriminalan način dala sebi za pravo da zaustavi verifikaciju mandata poslanice URA-e“, naveo je Knežević.\n„Jasno je da se odlazeći režim, to jeste sadašnja opozicija, nikako ne može pomiriti sa porazom i pokušaće na svaki način da podriva ustavni poredak Crne Gore“, rekao je Knežević.\nOn smatra da će posljednja dešavanja u Skupštini uticati na odnose između vlasti i opozicije i na kohabitaciju sa predsjednikom države.\n„U ovom trenutku imamo dodatno podijeljenu Crnu Goru, uz jasne političke stavove opozicije predvođene DPS-om da će do daljnjeg bojkotovati rad Skupštine i skupštinskih odbora“, rekao je Knežević.\nKako je naveo, imajući u vidu činjenicu da DPS očekuje Kongres, očigledno je da će „Đukanović pokušati na toj ekstremnoj identitetskoj priči da parira Markoviću“.\n„Koji je izašao ispred Skupštine i pridružio se protestantima podižući dva prsta, iako je devedesetih godina činio sve da ta dva prsta Liberalnog saveza budu u manjini i proglašeni za državne neprijatelje“, rekao je Knežević.\nOn je naveo da sve što se dešava u vezi sa zakonom o slobodi vjeroispovijesti tumači kao predkongresne igre između Đukanovića i Markovića.\n„Jer je jasno da će Đukanović pokušati da očisti stranku od starih kadrova i dovede neke mlade lavove, a da će Marković takođe pokušati da zadrži svoj uticaj i da na mjesta odlučivanja u stranci dovede svoje ljude, ili čak samog sebe“, kazao je Knežević.\nOn je naveo da je nakon izglasavanja Vlade, u izvršnoj vlasti, na mjestima po dubini, rukovodećim i pozicijama odlučivanja ostao veliki broj kadrova bivšeg režima.\n„Nijesmo za revanšizam, ali smo za to da na mjestima gdje treba da budu pozicionirani kadrovi stranaka parlamentarne većine, budu ljudi iz koalicija Za budućnost Crne Gore (ZBCG), Mir je naša nacija i Crno na bijelo, prema utvrđenim demokratskim i evropskim standardima vezano za raspodjelu tih mjesta“, rekao je Knežević.\nKako je kazao, neophodna je „demontaža Đukanovićevog režima“.\n„Sama činjenica da je DIK odbila da verifikuje mandat poslanici URA-e govori o tome da nijesmo na pravi način ušli u demontažu i da će poražene snage, predvođene DPS-om, gdje god se nalaze njihovi ljudi na mjestima odlučivanja pokušati na svaki način da opstruiraju proces tranzicije vlasti“, naveo je Knežević.\nPrema njegovim riječima, i po „horizontali i po vertikali“, na rukovodećim mjestima u Upravi policije, Tužilaštvu i sudovima nalaze se ljudi „koji su bili prepoznati kao udarne pesnice DPS-a“.\nKnežević smatra da je neophodna mnogo intenzivnija, sadržajnija i konstruktivnija komunikacija na relaciji parlament – Vlada, odnosno parlamentarna većina – premijer i ministri.\nBez tog dijaloga, kako je kazao, teško da može opstati Vlada i parlament.\nOdgovarajući na pitanje koji će biti njihovi prvi potezi u slučaju da neki od uslova koalicije ZBCG ne budu ispunjeni i da li će tražiti smjenu ili rekonstrukciju Vlade, Knežević je naveo da u ovom trenutku ne razmišljaju o novim izborima, niti o rekonstrukciji Vlade.\n„Ali smatramo da je neophodno da imamo razgovore sa Krivokapićem i njegovom Vladom ukoliko želimo da ova parlamentarna većina podržava zakonske predloge koji su u interesu građana“, naveo je Knežević.\nOn je kazao da ne kritikuju i da nijesu kritikovali Vladu sa namjerom da je ruše, nego da bi ona bila bolja.\nKnežević je naglasio da očekuje da će u ovoj godini imati intenzivniju i sadržajniju komunikaciju sa Krivokapićem kako bi građanima bilo bolje.\n„Ne namjeravamo da rušimo Vladu zbog toga što se mi ne nalazimo u njoj. Mi nijesmo ni tražili fotelje, iako su nas sve vrijeme optuživali da želimo fotelje“, ponovio je Knežević.\nUpitan da li vjeruje da Vlada može opstati četiri godine, on je odgovorio da to ne zavisi samo od parlamentarne većine, već od rezultata rada Vlade.\n„Očekujem da će Vlada Krivokapića u ovoj godini uraditi sve kako bi se poboljšao životni standard građana, kako bi se suočili na pravi način sa recesijom, pandemojom koronavirusa i svim izazovima koji opterećuju crnogorsko društvo svih ovih godina“, naveo je Knežević.\nOn je rekao da bez kvalitetnog seta zakona u pravosuđu, bezbjednosnom sektoru, ali i bez zakona o lustraciji i o porijeklu imovine Crna Gora neće moći da u sljedeću godinu uđe sa rezultatima koje očekuju građani i Evropska komisija, u skladu sa poglavljima 23 i 24.\nKnežević je naveo da su u koaliciji ZBCG spremni da zajedno sa Vladom učestvuju u pisanju zakona koji bi, kako je kazao, trebalo da omoguće da se Crna Gora najzad nađe u pravnom ambijentu u skladu sa Ustavom i zakonima.\n„Prevashodno mislimo na izmjene i dopune zakona o Tužilaštvu, izmjene i dopune Zakona o unutrašnjim poslovima, Zakona o državnoj upravi, zakon o porijeklu imovine i o lustraciji“, rekao je Knežević.\nOn je dodao da bi željeli da te zakone predloži Vlada i ponovio da su joj za to dali rok od mjesec.\n„Ukoliko se to ne desi, koalicija Za budućnost Crne Gore će predložiti izmjene i dopune Zakona o Tužilaštvu i dati rješenja na koji način se može razriješiti kriza u Upravi policije i činjenica da se na rukovodećim pozicijama nalaze ljudi iz bivšeg režima“, kazao je Knežević.\nOn je dodao da su spremni da podnesu set zakona u vezi sa parlamentarnim nadzorom i „zakona koji na jasan način treba da nas suoče sa našom prošlošću, otvaranjem dosijea“.\nUpitan da li su razgovarali sa Krivokapićem u vezi sa popisom stanovništva, Knežević je naveo da je popis zakonska obaveza i da će koalicija ZBCG insistirati na tome da on bude u ovoj godini.\n„Ja očekujem da se ispoštuje zakon i da se, ako je nemoguće da se održi u martu, nađe odgovarajući termin, takođe u ovoj godini, kada se može realizovati popis“, zaključio je Knežević.\n“OD USKRSA DO VASKRSA” – uskršnje čarolije...


MASKE, TESTIRANJE TRIPUT NEDELJNO I 'NINDŽA PASOŠ': Kako će izgledati školska godina u zemlji srpskih gastarbajtera\nIzvor: SrbijaDanas.com, 04.Avg.2021, 11:36\nAustrija planira da učenike redovno vrati u školske klupe uz određene mere\nNova školska godina u Austriji, koja na istoku zemlje startuje 6. septembra, počinje uz obavezu nošenja maski i testiranjem đaka.\nMinistar obrazovanja Hajnc Fasman predstavio je danas nova pravila za predstojeću školsku godinu koja će, kako je kazao, početi "bezbednosnom fazom", najavljujući da nisu planirana "korona" zatvaranja.\nU prve dve nedelje škole, svaki >> Pročitaj celu vest na sajtu SrbijaDanas.com << đak će morati, kao što je to bio slučaj i pred leto, da se tri puta nedeljno testira u školi.\nU toj "bezbednosnoj fazi" svi đaci će, izvan učionice, u školi, morati da nose maske, a nevakcinisano nastavno osoblje moraće da nosi masku i za vreme časa.\nFasman je kazao da će od opšte situacije u Austriji zavisiti da li će maske morati da se nose i posle te "bezbednosne faze".\nOn je istakao da će iduće školske godine nastava biti kontinuirano održavana u školi, čak iako pandemija i dalje bude prisutna u zemlji.\nVeća zatvaranja škola i prelazak na učenje od kuće, prema Fasmanu, u novoj školskoj godini, nisu opcija.\nDa bi se postigao ovaj cilj, Ministarstvo u novu školsku godinu ulazi sa novim bezbednosnim konceptom, koji predviđa redovnu analizu voda u kanalizacijama širom zemlje.\nU slučaju povećanog rizika, škole će biti blagovremeno upozorene i mogu reagovati kroz pooštravanje mera.\nUz to će od jeseni biti uvedeno PCR testiranje đaka u svim školama.\nNaime, od tri testiranja nedeljno, najmanje jedan mora biti PCR test, a da bi se dobili brzi rezultati ostali će biti antigenski.\nNegativni rezultati testa biće i dalje zavedeni u "Nindža knjižicu", koja omogućava pristup sportskim ustanovama, restoranima, frizerima...\nPošto deca od 12 godina starosti mogu da se vakcinišu, kako je najavio Fasman, biće organizovane i akcije vakcinacije.\nVeć sada širom zemlje se kreće 30 autobusa za vakcinaciju.\nInače đaci koji su vakcinisani, prema odluci Ministarstva, nakon "bezbednosne faze", oslobođeni su obaveze testiranja.\nPored toga škole se opremaju i uređajima za prečišćavanje vazduha, čiju nabavku država subvencioniše, a za to je školama na raspolaganje stavila do 10 miliona evra.\nInače, ministar obrazovanja objavio je plan za narednu školsku godinu pet nedelja pred početak, nakon što je bio pod pritiskom javnosti, budući da je opozicija kritikovala što plan još nije predstavljen.


Održana obuka ,,Sprovođenje usvojenih preporuka – pribavljanje dokumenata po službenoj dužnosti“ u Loznici\nU Gradskoj upravi Loznica odžana je obuka pod nazivom ,,Sprovođenje usvojenih preporuka – pribavljanje dokumenata po službenoj dužnosti“. Obuku je sproveo OPTIMUS – Centar za dobro upravljanje, a namenjena je članovima Radne grupe, načelnicima odeljenja Gradske uprave, službenicima i koordinatorima za sprovođenje obaveze pribavljanja dokumenata po službenoj dužnosti.\nU svom obraćanju prisutnima, načelnica Gradske uprave Milojka Smiljanić ukazala je na to da se uvođenjem obaveze pribavljanja dokumentacije po službenoj dužnosti, kao i uvođenjem elektronskog registra administrativnih postupaka, unapređuje kako rad Gradske uprave, tako i poslovni ambijent grada Loznice.\nUsvajanjem preporuka OPTIMUS-a sada su precizirani rokovi za pregled kompletnosti i za rešavanje potpunog predmeta, eliminisana je sva nepotrebna dokumentacija potrebna za rešavanje zahteva, uvedena je obaveza pribavljanja dokumenata po službenoj dužnosti, a pojedine takse su smanjene ili ukinute. Takođe, uvedeni su i standardizovani obrasci za podnošenje zahteva.\nPribavljanjem dokumenata po službenoj dužnosti se značajno ubrzava sam administrativni postupak i uspostavlja se kvalitetna i efikasna komunikacija između odeljenja Gradske uprave.\nObuka je održana 7. jula 2014. godine, u prisustvu lokalnih medija.


Metju Palmer: Kosovu treba ukinuti vize GracanicaOnline.Info\nMetju Palmer: Kosovu treba ukinuti vize\n1. jula 2021. 1 min read\nМетју Палмер, фото: В. Ћуп, ГрачаницаОнлајн\nSpecijalni izaslanik američkog sekretara za Zapadni Balkan Metju Palmer, tokom prve međunarodne konferencije na Prespanskom forumu za dijalog u Ohridu, izjavio je da građanima Kosova treba omogućiti slobodu kretanja. Palmer je takođe govorio i o ulozi Sjedinjenih Američkih Država u regionu, ističići da je njihova vizija bila i ostaće mir između suseda i integrisanost u evroatlanske integracije, preneose mediji na albanskom.\nAmerički sekretar ponovio je izjavu nemačkog ministra spoljnih poslova Hajka Mase i naglasio da Evropska unija mora stajati iza svojih obaveza prema regionu zapadnog Balkana.\n“To uključuje napredovanje u pregovorima o članstvu u EU za severnu Makedoniju i Albaniju i omogućavanje liberalizacije viznog režima za Kosovo”, rekao je Palmer, dodajući “da su ova kašnjenja omela napredak američkih ciljeva u regionu, ne samo o normalizaciji odnosa između Srbije i Kosova, već i više od toga”.\nPalmer je naglasio i da ”lideri zemalja zapadnog Balkana moraju da preduzmu mere i reše politička pitanja u svojoj zemlji i inostranstvu, kako bi time ojačali multietničku demokratiju, pravosudni sistem i krenuli ka budućnosti”.\nNa današnjoj konferenciji u Ohridu takođe učestvuje ministarka spoljnih poslova Kosova Donika Gervala, ali i premijerka Srbije Ana Brnabić. Kako je planirano, tokom sutrašnjeg dana učestvovaće i kosovski premijer Aljbin Kurti.\nTags: Kosovu treba ukinuti vize Metju Palmer Ohrid prva međunarodna konferencija na Prespanskom forumu\nPrevious DSK zahteva palamentarnu sednicu Skupštine o Vašintonskom sporazumu\nNext Gervala: Nema integracije u EU dok Srbija ne prizna realnost\nJevtić: Uvođenjem ekonomskih mera u odnosima sa Srbijom Aljbin Kurti želi da prekine dijalog\nPetar Petković: Pretnjama o uvođenju reciprociteta, Kurti urušava dijalog\nProtest ispred albanske ambasade u Prištini zbog inicijative „Otvoreni Balkan“\n4. avgusta 2021., 07:47


Zeleno svetlo Rusije za "Fijat" u maju? - Nova Borba\nZeleno svetlo Rusije za "Fijat" u maju?\nEkonomski analitičar Vladimir Bespalov ocenjuje da bi ovakva odluka mogla znatno da popravi poziciju "Fijata" na tržištu, te da bi moglo da se prodaje između 1.000 i 2.000 vozila ovog proizvođača mesečno\nIzvoz kragujevačkog "fijata" u Rusiju po povlašćenim uslovima mogao bi da bude odobren već u maju, objavili su danas ruski mediji pozivajući se na izvore u ruskoj vladi.\nKako piše specijalizovani portal "Lajfauto" pozivajući se na izvore iz vlade, postignut je dogovor Evroazijskog ekonomskog saveza i Srbije o izvozu kragujevačkog "fijata", a zvanično odobrenje uvoza "fijata" u Rusiju po povlašćenim uslovima trebalo bi da bude dato na majskom samitu Evroazijskog ekonomskog foruma, koji će biti održan u Astani.\nNa tom samitu će, između ostalog, biti razmatrano i pitanje slobodne trgovine sa Srbijom.\nTrebalo bi da bude odobren recipročan uvoz oko 5.000 vozila godišnje, što znači i da bi ruska vozila mogla da se uvoze bez carine u Srbiju, navodi taj portal.\nDnevni list Blic piše, pozivajući se na izvore iz ruske vlasti, da će biti formirane dve radne grupe, koje će koordinirati ovo pitanje - jedna iz Srbije i jedna koju će činiti predstavnici Evroazijskog ekonomskog saveza, prenosi Blic.\nJurij Armand, pomoćnik ministra za trgovinu Evroazijske ekonomske komisije (izvršnog organa istoimenog Saveza), kaže da će o pitanju uvoza automobila moći konkretnije da govori kada on bude odobren.\n"U slučaju da bude doneta odluka o početku pregovora o bescarinskom uvozu automobila, mi ćemo u najkraćem roku pokušati da rešimo sva pitanja. Trenutno ne mogu da kažem kada bi taj dogovor stupio na snagu, niti koju vrstu robe će sporazum o slobodnoj trgovini obuhvatiti. Srbija trenutno ima ugovor o slobodnoj trgovini sa Rusijom, Belorusijom i Kazahstanom i mislim da će pregovori o takvom ugovoru sa celim Savezom biti brzo završeni", kazao je Armand, prenosi Blic.\nKiril Justinov, predstavnik za štampu ruskog "Fijat-Krajslera" kaže da se pregovori o uvozu "fijatovih" modela vode odavno.\n"Dogovori na političkom i administrativnom planu se ne realizuju tako brzo kako biznis zahteva", rekao je on.\n"Fijat" na ruskom tržištu do sada nije imao preveliku prodaju, pošto je prodavao nešto manje od 6.000 vozila godišnje, ali je nudio samo dva modela - "fijat 500" i "grande punto", kojima bi uskoro mogao da se pridruži i kragujevački "500L".\nEkonomski analitičar Vladimir Bespalov ocenjuje da bi ovakva odluka mogla znatno da popravi poziciju "Fijata" na tržištu, te da bi moglo da se prodaje između 1.000 i 2.000 vozila ovog proizvođača mesečno, piše portal "Lajfauto".\nSa druge strane, u Srbiju će krenuti ruska vozila, koja imaju dosta nižu cenu nego kad su u pitanju zapadnoevropski proizvođači.\nMeđutim, ruski analitičari smatraju da bi srpsko tržište moglo da bude važnije za proizvođače teretnih vozila.\nPogotovo što se ponovo, kako navode pozivajući se na izvore iz mešovite rusko-bugarske komisije, razmatra oživljavanje "Južnog toka".\nPortal "Lajfauto" piše da Bugarska pokušava da ubedi Evropsku komisiju da im odobri gradnju gasovoda koji je za sada obustavljen, a koji bi trebalo da vodi gas iz Rusije, preko Bugarske i Srbije, u Evropu.\n"Za Rusiju to može da bude važna alternativa gasovodu koji vodi preko Ukrajine, koja se sada ne može smatrati ruskim partnerom", rekao je Igor Juskov iz Fonda nacionalne energetske sigurnosti, prenosi taj portal.


BBM očekuje kompletiranje dokumentacije za istražne radove u Bakovićima - Akta.ba\n31.03.2014. 16:15 / Izvor: eKapija.ba\nPredstavnici kompanije "BBM" iz Sarajeva jučer su posjetili načelnika općine Fojnica Salkana Merdžanića. Kompanija "BBM" je u oktobru prošle godine sa Vladom SBK potpisala Ugovor o dodjeli koncesije za istraživanje zlata na lokalitetu Bakovići u Fojnici, javlja općinski portal.\nSastanku je prisustvovao stručni tim firme "BBM" na čelu sa direktorom Erminom Opertom. Povod za održavanje ovog sastanka bilo je upoznavanje Načelnika o do sada provedenim aktivnostima a koje se tiču dobijanja urbanističke saglasnosti i drugih potrebnih dozvola.\n"Nažalost, zbog složenih procedura oko dobijanja dokumentacije još nismo počeli sa radovima. Vjerujemo da ćemo uskoro kompletirati dokumentaciju kako bi što prije krenuli sa istraživačkim radovima", rekao je na sastanku direktor kompanije "BBM" Ermin Operta.\n#koncesija za istraživanje zlata


Beta 16. juna 2022. 10:20\nMedjunarodni dan joge će ove godine biti proslavljen 18. juna od 8-11 sati kod spomenika Pobedniku na Kalemegdanu, u organizaciji Ambasade Indije uz podršku Grada Beograda.\nTe proslave Dana joge organizuje Ambasada Indije uz podršku različitih srpskih organizacija koje se bave podučavanjem joge. U ovogodišnjem programu učestvuju Vidja joga, Mohandji fondacija i IŠA fondacija.\nUjedinjene nacije su 2015. godine uvele Medjunarodni dan joge, čime je prihvaćena u celom svetu. Na osnovu predloga Indije, Ujedinjene nacije, odnosno 175 njenih članica, medju kojima je i Srbija, usvojile su Rezoluciju o jogi.\nJoga je u Srbiji, kako je rekao, 2008. godine i zakonski regulisana jer ju je Ministarstvo zdravlja priznalo\nkao metod za unapredjenje zdravlja ljudi.\nMedju najpopularnije, kako je rekla, spadaju ajurveda i joga, drevne indijske metode koje se i danas praktikuju u skladu sa principima starim nekoliko hiljada godina.\n„Ajurvedsko znanje i pulsna dijagnostika kao njen integralni deo, omogućavaju da se čovek upozna sa svojom konstitucijom i trenutnim stanjem u svojoj fiziologiji i da, u skladu sa tim, primeni individualno kreiran dijetetski režim i pravilnu dnevnu rutinu, odnosno da uskladjivanjem svojih svakodnevnih aktivnosti sa prirodom i njenim ciklusima na najbolji način poboljša, ne samo svoje zdravlje, već i život“, rekla je Marković.


Savetnik premijera Ivica Tončev radio za crnogorskog kriminalca – Centar za istraživačko novinarstvo Srbije\nStevan Dojčinović, Bojana Jovanović, Mahir Šahinović, Christoph Zotter\nU 2001. godini otkupio je vlasništvo nad beogradskom kompanijom „G.P. Stib Holding“ od kompanije „Kin Stib“ sa sedištem u Kinšasi, prestonici Demokratske Republike Kongo. Njen vlasnik je bio kontraverzni biznismen crnogorskog porekla sa francuskim državljanstvom Žorž Jablan (zvanično promenio ime, zvao se Đorđe), a kompanija je upravljala kazinom „Playboy“ u Kinšasi i još jednim u Beogradu, u Hotelu Interkontinental. Jablan, za koga se sumnjalo da ima kriminalnu prošlost, ubijen je krajem 1998. godine u Češkoj.\nU Srbiji, Šaranović je bio vlasnik firme „Fil-Šar“ koja je upravljala radom kockarnica u Beogradu, Kruševcu i Aleksandrovcu. Vođenje kockarnica u Srbiji je vrlo rizičan posao i njihovi vlasnici su u većini slučajeva velike međunarodne kompanije, kriminalci ili biznismeni sa beskompromisnom reputacijom koja im omogućava da drže organizovane kriminalne grupe na odstojanju.\nBranislav Šaranović poslovni partner Ivice Tončeva od 2006. godine\nŠaranović je 2006. godine od Tončeva kupio njegovu bečku kompaniju i nazvao je po svom srpskom preduzeću – „Fil-Šar“.\nDokumentacija pokazuje da i nakon toga na čelu kompanije ostaje Tončev u svojstvu direktora, iako je svoj osnivački udeo prodao Šaranoviću. Tončev je ostao direktor Šaranovićeve kompanije do 6. augusta 2009. godine, odnosno dva meseca pre nego što je vlasnik ubijen. U dokumentaciji kompanije, Šaranovićeva porodica je nasledila vlasništvo nad kompanijom, ali Tončev još uvek zvanično upravlja predstavništvom „Fil-Šara“ u Beogradu.\nPrema osnivačkim aktima beogradskog predstavništva „Fil-Šara“, ono ima tri zaposlena, bavi se ispitivanjem tržišta u Srbiji i nastupa kao posrednik između srpskih firmi i bečke centrale.\nIako je bila registrovana kao građevinska kompanija, novinari OCCRP i CINS-a nakon pretrage poslovnih registara, interneta i ličnog uvida u lokacije na kojoj je firma bila prijavljena, nisu pronašli nikakav trag da se kompanija ikada bavila svojom delatnošću.\nPrema podacima iz poslovnih registara i zemljišnih knjiga, kompanija je četiri puta menjala sedište. CINS i OCCRP nisu uspeli da pronađu nikakav dokaz da su kancelarije kompanije stvarno i postojale.\nNovinari OCCRP i CINS-a su temeljno pretražili Internet i austrijske poslovne registre, ali nisu pronašli bilo kakav trag poslovne aktivnosti ove firme tokom perioda od sedam godina.\nTek pretragom arhiva srpskih sudova, novinari CINS-a i OCCRP-a su pronašli trag poslovanja bečkog „Fil-Šara“, ali ne u Austriji, već sa kockarnicom u hotelu „Slavija“ u Beogradu.\nBečki „Fil-Šar“ je poslovao sa jednom od najpoznatijih kockarnica u Beogradu, u hotelu „Slavija“, koja je bila u Šaranovićevom vlasništvu. Kupio je kockarske aparate i investirao 300 hiljada dolara. ‘Fil-Šar’ je čak tužio državu Srbiju i tražio devet miliona evra odštete zato što nije imala potrebne dozvole da kazino nastavi sa radom.\n, Taj kazino, jedan od najčuvenijih u Beogradu, bio je u Šaranovićevom vlasništvu.\nDokumentacija Privrednog suda u Beogradu pokazuje da je bečki „Fil-Šar“ tužio Srbiju i hotel 2008. godine zašto što „Slavija“ nije prikupila sve potrebne dozvole kako bi kazino mogao da nastavi sa radom.\nSudski dokumenti objašnjavaju kako je „Fil-Šar“ ušao u partnerski odnos sa hotelom u državnom vlasništvu. „Slavija“ je nudila prostor, a „Fil-Šar“ je nabavio kockarske aparate, investirao još 300.000 dolara kao obezbeđenje za fond za isplate dobitaka i upravljao kazinom. Bez obzira na sve, „Fil-Šaru“ je uskraćena „dozvola za priređivanje igara na sreću“, nakon čega je firma tužila državu tražeći devet miliona evra odštete. Sud je presudio u korist države. Na ovu odluku se kompanija žalila.\nUoči objavljivanja teksta , novinari OCCRP/CINS-a su uporno pokušavali da dobiju komentar od Dačićevog savetnika Tončeva. Javljali su se sekretarica i vozač, koji je rekao da je Tončev u Americi, gde je i premijer Dačić, i da će mu preneti pitanja, na koja odgovor nije stigao.\nOva veza nameće ozbiljna pitanja o uticaju organizovanog kriminala na političku scenu u Srbiji. Osim navedenog u uvodu u ovaj tekst, raniji tekstovi CINS/OCCRP su otkrili da je u centrali SPS-a postojao noćni klub među čijim vlasnicima su se nalazila i braća Šarić.\n*Tekst premijerno objavljen u nedeljniku „NIN“, 07.02.2013.\n10. nov 2016. 21:17\niza svega udba,radi punom parom.\nAustrijaBrana ŠaranovićBranislav ŠaranovićFil Šargrupa „Amerika“I.S.K. Immobilien-Bau-Handels GmbHIvica DačićIvica TončevJanuzi GmbHKin StibKorupcijamafijanemačkaSkender JanuziSlobodan ŠaranovićSocijalistička Partija SrbijeStib HoldingTončev GmbHToncev Immobilien-Bau-Handels GmbHŽorž Jablan


Očajni zbog bolesti i začaranog kruga dugova – Zvornik Danas\nNaslovna/VIJESTI/Društvo/Očajni zbog bolesti i začaranog kruga dugova\nBANJALUKA – Udruženje oboljelih od limfoma „Snaga“ u Republici Srpskoj pozvalo je nadležne da što prije formiraju fond solidarnosti za finansijsku pomoć teško oboljelim pacijentima u RS, jer su oboljeli i njihove porodice očajni zbog ogromnih troškova njihovog liječenja.\nAleksandra Gordić, predsjednica „Snage“, oboljela od malignog Non-Hočkinovog limfoma, koja se nalazi na liječenju na Onkologiji Univerzitetske bolnice Klinički centar Banjaluka, istakla je da je inicijativa za formiranje fonda pokrenuta još u februaru prošle godine na sastanku u Fondu zdravstvenog osiguranja RS.\n„To su ogromni izdaci, dižemo kredite, posuđujemo novac, upadamo u dugove i to je jedan začarani krug koji nas i naše porodice muči kao i bolest. Porodice postaju poluradno sposobne jer moraju da njeguju člana porodice“, priča za „Nezavisne“ Gordićeva i dodaje da je zamišljeno da fond pomaže pacijente koji treba da idu na skupe operacije u inostranstvu.\n„Kada treba hitna intervencija, nema vremena za čekanje da se prikupi novac kroz organizovanje humanitarne akcije za tu osobu“, objašnjava ona.\nGordićeva je dodala da su slični fondovi zaživjeli u evropskim i zapadnim zemljama, te da Udruženje „Snaga“ očekuje da će uskoro ministar zdravlja i socijalne zaštite RS Dragan Bogdanić održati sastanak s njima po ovom pitanju.\nAleksandra Gordić, koja je majka dvoje djece, kao ilustraciju poteškoća s kojima se svakodnevno bore, navodi primjer svoje porodice, koja je tokom njenog dugogodišnjeg liječenja morala da podigne nekoliko kredita, te da su troškovi liječenja za nju, računajući i sadašnje troškove, oko 45.000 KM.\n„Jednim kreditom pokrivate drugi, na kraju sam stavila i roditeljski stan pod hipoteku, kako bismo porodica i ja preživjeli“, navela je Gordićeva. Trenutno porodica Aleksandre Gordić i Udruženje „Snaga“ prikupljaju novac za njeno liječenje preko humanitarnog broja 1413.\nS istim ciljem u Koncertnoj dvorani Banskog dvora u Banjaluci 15. marta biće održan humanitarni koncert „Sada Saška treba našu pomoć“.\nIz Ministarstva zdravlja i socijalne zaštite RS potvrdili su da planiraju osnivanje ovakvog fonda tokom ove godine, jer shvataju njegov značaj.\n„Prošle godine smo pokrenuli inicijativu za osnivanje fonda solidarnosti preko kojeg bi se prikupljala sredstva i finansirali teško oboljeli pacijenti u Republici Srpskoj, ali zbog katastrofalnih poplava koje su zadesile Srpsku prošle godine ova ideja dosad nije realizovana“, naveli su u Službi za odnose s javnošću resornog ministarstva.\nKako ističu u Ministarstvu, za obezbjeđenje inicijalnih sredstava za punjenje ovog fonda biće organizovana aukcija slika, a potom i drugi humanitarni događaji kako bi se obezbijedila finansijska podrška u vidu donacija od strane pojedinaca i društva za opstanak i uspješno funkcionisanje ovog fonda.\nDodaju da će početak rada, kao i sve aktivnosti u vezi s radom ovog fonda biti potpuno transparentni i dostupni javnosti, kao i svim udruženjima pacijenata iz Republike Srpske.\nLavovski se bore da prežive\nU Udruženju oboljelih od limfoma „Snaga“ ima oko 250 članova, dok njihova Facebook grupa okuplja oko 1.500 članova. Kako kaže Gordićeva, imaju veliku podršku udruženja iz Federacije i regiona.\n„Svi oboljeli se bore lavovski s bolešću, kako bi preživjeli. Ali našim porodicama su potrebne subvencije za električnu energiju i grijanje“, poručuje Gordićeva.\nbolest dugovi fond solidarnosti srpska\nPrikupljeno više od 3,8 miliona KM


Preminula pjevačica koja se namjerno zarazila virusom korona - Glas Srpske\nSrna 19.01.2022 09:16\nPRAG- Češka folk pjevačica Hana Horka, koja je poznata kao protivnik vakcina, preminula je nakon što se namjerno zarazila virusom korona kako bi dobila kovid propusnicu radi posjećivanja saune i pozorišta.\nUmjesto da se vakciniše, Horka /57/ se namjerno izložila virusu korona kada su se pred katolički Božić zarazili njen suprug i sin, koji su vakcinisani protiv kovida 19, javio je "Češki radio".\n"Ona je to htjela. Trebalo je da se skloni od nas, ali je odlučila da ostane normalno sa nama kod kuće i da prođe kroz zarazu, umjesto da se vakciniše. Tužno je što je moja majka više vjerovala strancima nego sopstvenoj porodici", rekao je Jan Rek, sin češke pjevačice.\nHorka, koja je bila pjevačica folk grupe "Asonans", objavila je dva dana pred smrt na društvenim mrežama da je preležala virus.\n"Sada ću moći u pozorište, saunu, koncert i na hitno putovanje na more", napisala je Horka.\nPrema njegovim riječima, Horka je dobijala informacije koje, zapravo, nisu potpune dezinformacije, već su "namjerno izmijenjene kako bi se svidjele jednoj strani".\nU zemljama Evropske unije obavezan je dokaz o vakcinaciji ili rezultati nedavne infekcije kako bi se dobila propusnica koja omogućuje prisustvovanje lica na javnim mjestima i putovanja.\nPrema podacima Svjetske zdravstvene organizacije /SZO/, u Evropi je do sada registrovano 1,7 miliona smrtnih slučajeva povezanih sa kovidom 19, a očekuje se da taj broj u martu dostigne dva miliona, piše agencija "Njuzhab"


Uvoz polovnih motornih vozila u Republiku Srbiju regulisan je Uredbom o uvozu motornih vozila Sl.Glasnik RS br.23/2010. Prema Uredbi sva putnička, teretna vozila i autobusi, koji spadaju u vozila M i N kategorije, mogu se uvoziti samo ako ispunjavaju Euro3 normu. Pored Uredbe u primeni je i Pravilnik o ispitivanju motornih i priključnih vozila koja se uvoze, prema kojem su uvozna vozila u obavezi da prođu ispitivanje i dobiju uverenje o usaglašenosti. Ispitivanje vozila obavljaju akreditovane ustanove (AMSS, Institut Vinča ili Mašinski fakultet u Beogradu), a uverenje izdaje Agencija za bezbednost saobraćaja. Vozila registrovana u EU od 01.01.2002. godine mogu da obave carinjenje pre ispitivanja, dok sva ostala vozila postupak ispitivanja obavljaju pre carinjenja.\nDokumentacija koja je potrebna za uvoz zavisi od vrste vozila i zemlje izvoza, osnovna dokumenta su:\novlašćenje ako vozilo dovozi dugo lice,\noriginalni račun ili kupoprodajni ugovor overen kod Notara,\nZa vozila koja su proizvedena i izvoze se iz EU potrebni su izvozna deklaracija i EUR1 sertifikat radi primene carinskih olakšica predviđenih trgovinskim sporazumom između Srbije i EU.\nProcedura uvoza započinje na graničnom prelazu RS gde se dokumentacija predaje špediteru koji će prijaviti vozilo graničnoj carinarnici, a ona će tranzitnim dokumentom isto uputiti u nadležnu carinarnicu koja će obaviti carinski postupak.\nPo dolasku u nadležnu carinarnicu dokumentacija se predaje špediteru, a vozilo se pre ulaska u carinsko skladište upućuje na tehnički pregled radi očitavanja brojeva šasije i motora. Posle očitavanja vozilo se smešta u carinsko skladište gde ostaje do završetka carinskog postupka koji u proseku traje nekoliko radnih dana. Carinski postupak započinje tako što špediter prijavljuje dolazak vozila i predaje carinarnici carinsku deklaraciju sastavljenu od svih potrebnih dokumenata. Carinarnica po prihvatanju deklaracije kontroliše da li su sva priložena dokumenta usaglašena, originalna i izdata od ovlašćenih lica. Na zahtev carinarnice uvoznik je dužan da dostavi svu traženu dokumentaciju npr. prevod stranog računa ili saobraćajne dozvole od strane sudskog tumača, potvrdu ovlašćenog zastupnika određene marke vozila, itd. Kad završi kontrolu carinarnica formira komisiju za pregled i procenu vrednosti vozila. Procena vrednosti se vrši na osnovu raspoloživih cena iz kataloga AMSS, cena sa interneta ili iz baze podataka Uprave carina. Ukoliko je procenjena vrednost veća od vrednosti iz računa ili ugovora za kupljeno vozilo, onda se na osnovu veće cene vrši obračun dažbina shodno transportnim troškovima i važećim stopama carine i PDV. Postupak se završava plaćanjem svih dažbina i preuzimanjem vozila, nakon čega slede odlazak na tehnički pregled i registracija. Troškove registracije možete pogledati na registracija-vozila.rs\nTroškovi carinjenja u koje spadaju carina, pdv, špedicija i ležarina, zavise od zemlje izvoza, plaćene cene, paketa opreme i drugih podataka koje ćete popuniti na stranici za upit i poslati nam, a mi ćemo vam u najkraćem roku odgovoriti sa ponudom. Veoma je bitno da nam se obratite pre uvoza kako bi se upoznali sa svim detaljima i mogućim troškovima koji mogu nastati. Za prvi uvoz preko nas obavezni su sastanak i dogovor u našim prostorijama uz uplatu minimalnog avansa za ukupne troškove. Preostali iznos troškova se plaća na kraju posla kada se sve završi.\nZa sva uvozna vozila, robu i selidbene stvari na raspolaganju su uređena i bezbedna javna carinska skladišta otvorenog i zatvorenog tipa koja se nalaze na carinskoj ispostavi Terminal Beograd (kod Kvantaške pijace).\nCopyright © 2013 - 2022 AutoSport - Šped d.o.o.


Stvari postale ozbiljne - Priveden sudija Obradović!? - Sportske.net\nStvari postale ozbiljne - Priveden sudija Obradović!?\nDo sada neviđena situacija u srpskom fudbalu...\nSaopštenje Radničkog: "Pokušaj uništenja, smišljena akcija predsednika Spartaka"Najbolji igrač, najbolji trener i idealni tim Superlige? Večeras dobijamo odgovore!Najbolji igrač, najbolji trener i idealni tim Superlige? Večeras dobijamo odgovore!Kokezi prekipelo, sudija ''leti'' sa liste?Kokezi prekipelo, sudija ''leti'' sa liste?\nManje od 24 časa nakon što je u Subotici odigran prvenstveni meč između Spartaka i Radničkog iz Niša u Jagodini je izgleda došlo do privođenja glavnog sudije tog susreta!\n"Večernje Novosti" prenose saznanja da je arbitar Srđan Obradović priveden na informativni razgovor u Policijsku stanicu u Jagodini.\nSudija prve kategorije napravio je u nedelju veliki propust u duelu koji je odlučivao o tome ko će u Evropu i dosudio nepostojeći penal za domaćina.\nSlike iz Subotice obišle su fudbalsku Evropu i svet, a kako ovo nije prvi put da sudija Obradović pravi greške ovakvog tipa predsednik FSS Slaviša Kokeza navodno je zatražio da arbitar iz Jagodine bude skinut sa liste.\nZanimljivo je i to da je za utakmicu u Subotici prvobitno bio delegiran Milorad Mažić ali je zbog intervencije UEFA Sudijska komisija naknadno delegirala Srđana Obradovića za delioca pravde.\nVidećemo da li je informacija o privođenju na informativni razgovor tačna i kakva je sudbina Srđana Obradovića.


11/12/2016 - Ozonpress :: internet portal\n//11 decembra, 2016\nPovećan broj nezaposlenih u Čačku\nU mesecu novembru u Čačku je došlo do povećanja broja nezaposlenih. Prema evidenciji Nacionalne službe za zapošljavanje, oko 150 sugrađana izgubilo je posao, i prijavilo se na evidenciju NZS, tako da je broj nezaposlenih u Čačku 9.800. Direktor NZS-a u Čačku Saša Obradović kaže...\nKošarkaški Morave večeras u Zablaću dočekuju ekipu Sloge iz Požege. Utakmica počinje u 20 časova. -Posle veoma teškog gostovanja i poraza u Ivanjici od direktnog konkurenta za ulazak u viši rang, emotivno i fizički iscrpljenu ekipu očekuje bitna utakmica protiv KK Požega. Pozivam...


12.01.2018 17:00 | Agencije\nBrisel - Birači u velikom broju evropskih zemalja izaći će u 2018. godini na izbore, na kojima će se nadmetati neki od velikih političkih igrača, poput ruskog predsjednika Vladimira Putina i mađarskog premijera Viktora Orbana, piše uticajni portal "Politiko".\nPažnja će biti usmjerena na izbore u šest evropskih zemalja, a već danas i sutra održavaju se predsjednički izbori u Češkoj Republici, na kojima se, kako piše "Politiko", "provokativni i otvoreno politički nekorektan sadašnji predsjednik Miloš Zeman nada još jednom mandatu".\n- Ako Zeman uspije, a njegov saveznik, populista Andrej Babiš, uspije oformiti stabilnu vladu kao premijer, vjerovatno će Evropskoj komisiji biti teže Češku natjerati na poštovanje pravila o pitanjima kao što su imigracija i kontrola naoružanja - konstatuje "Politiko".\nTakođe ukazuje da je Zemanov najveći rival Jirži Drahoš, bivši predsjednik Češke akademije nauka, te da nedavna anketa nagovještava da bi Zeman mogao pobijediti u prvom krugu, ali da bi obojica ušla u drugi krug, pri čemu bi osvojili jednak broj glasova - 45 odsto.\nPredsjednički izbori u Rusiji su 18. marta. "Politiko", ocjenjuje da Putin, koji je na vlasti već gotovo 18 godina - bilo kao predsjednik ili kao premijer - neće imati pravu konkurenciju.\n- On je na putu da postane ruski lider koji je najduže na vlasti još od sovjetskog diktatora Josifa Staljina. Povrh toga, njegovom glavnom političkom protivniku Alekseju Navaljnom zabranjeno je da se kandiduje zbog osuđujuće presude - navedeno je u analizi.\n"Politiko" ukazuje na to da će u Mađarskoj 8. aprila biti održani parlamentarni izbori. Još navodi da je, iako se ne kandiduje za funkciju, važna ličnost, kada je o mađarskim izborima riječ, američki milijarder mađarskog porijekla Džordž Soroš, za koga podsjeća da je nekada bio Orbanov saveznik, ali da su sada ljuti neprijatelji.\nItalija će 4. marta birati nove članove oba doma Parlamenta, a tada će prvi put biti primijenjen sporni novi izborni zakon. Bivši premijer Silvio Berluskoni se vratio u izbornu trku na čelu svoje stranke desnog centra "Forca Italija", a regionalni izbori na Siciliji u novembru dali su mu nadu da može izaći kao izborni pobjednik udružujući se sa Sjevernom ligom Matea Salvinija.\nOpšti izbori u Švedskoj zakazani su za 9. septembar, a socijaldemokratski premijer Stefan Lofven nada se još jednom mandatu, dok ankete pokazuju da je njegova stranka u vodstvu. Posebno treba pratiti cilj nacionalistički nastrojene Švedske demokratske stranke da još više ojača nakon porasta podrške na izborima 2014. godine, pri čemu ankete pokazuju da bi ta stranka mogla biti na dobitku.\nI Poljsku očekuju izbori, krajem godine. Vladajuća Stranka prava i pravde na meti je kritičara zbog pravosudne reforme koja je Evropsku komisiju navela da aktivira član sedam, koji bi Poljsku mogao lišiti glasačkih prava u EU.\n"Politiko" napominje da u ovoj godini izbori slijede i na Kipru, koji će već 28. januara birati predsjednika, istog dana kada i Finska, dok se u Sloveniji u julu održavaju parlamentarni izbori, a u Letoniji 6. oktobra.\nTakođe, u Luksemburgu će opšti izbori biti održani 17. oktobra, dok će Irci u novembru birati predsjednika.


Predsednik Srbije Tomislav Nikolić zatražio je od britanske kraljice da povuče spornu rezoluciju o Srebrenici iz Saveta bezbednosti UN!\nSvi ćute zbog skandala - Pismo srpskog predsednika engleskoj kraljici izazvalo je pravi zid ćutanja u vrhu države. U MSP nam je rečeno nam je “znaju da je predsednik Nikolić pisaom svim članicama SB UN”. U kabinetu premijera kažu da “ne znaju za pismo kraljici”, a ambasador Srbije u Londonu Ognjen Pribićević kratko je rekao: Ne mogu da govorim o tome. U kabinetu predsedika, po pravilu, ne govore za “Blic”. Britanski diplomatski krugovi nisu mogli da veruju šta je predsednik tražio od kraljice.\nPrijatelji Rusa, ali... - Tačno je da smo uvek bili prijatelji Rusije, ali nikada nismo pristajali na potčinjavanje - piše Nikolić Elizabeti II, pa podseća na suprotstavljanje Staljinu i navodi da “prijatelje volimo da biramo srcem, a ne obimom ili iznosom trgovinske razmene”.


Postavljen kamen temeljac za izgradnju bazena u Ljuboviji – Balkanekspresrb.rs\nMinistarka trgovine, turizma i telekomunikacija u Vladi Republike Srbije Tatjana Matić izrazila je očekivanje prilikom jučerašnjeg polaganja kamena temeljca za izgradnju otvorenih bazena u Ljuboviji, da će novi objekti značajno podstaći turistički razvoj u toj opštini.\nMatić je ocenila da je Ljubovija jedna od uzdanica domaćeg turizma, budući da savremeni turisti sve više traže avanturu, rekreaciju i neposredni doživljaj prirode.\nOvaj kraj u tom pogledu ima velike šanse za ubrzani ukupni ekonomski razvoj koji će pratiti turistički rast, rekla je Matić.\nMinistarka je istakla da posebno treba iskoristiti povezanost sa Republikom Srpskom i mogućnosti zajedničke promocije na drugim tržištima.\nKako će u postpandemijskom periodu u turizmu dominirati auto-destinacije, treba očekivati veću zainteresovanost turista iz regiona. Zbog toga je važno što pre završiti planirane projekte, pre svega izgradnju auto-kampa i otvorenih bazena, poručila je ministarka.\nOna je podsetila na to da je Ministarstvo trgovine, turizma i telekomunikacija za prvu fazu radova za izgradnju bazena opredelilo 15 miliona dinara, kao i da je procenjeno da je za završetak kompletnog projekta potrebno još približno 55 miliona dinara.\nSvi vakcinisani građani, od 1. maja, dobijaju digitalni kovid sertifikat


JKP "ČISTOĆA": Najviše sredstava predviđeno za izgradnju reciklažnog dvorišta | (Vesti - 09.01.2018) Novi Sad\n09.01.2018 u 15:15h\nJKP "ČISTOĆA": Najviše sredstava predviđeno za izgradnju reciklažnog dvorišta\nGotovo 300 miliona dinara iz budžeta Grada planirano je za realizaciju Programa investicionih aktivnosti i usluga JКP "Čistoća" u ovoj godini.\nKako javlja "Dnevnik", od pomenutog iznosa oko 91 milion predviđen je za izgradnju reciklažnog dvorišta i sanaciju, zatvaranje i rekultivaciju smetlišta u Novom Sadu, kao i za nabavku dva kamiona za pražnjenje podzemnih kontejnera. Za usluge iz delatnosti tog preduzeća namenjeno je nešto više od 206 miliona dinara.\nUgovorom o sufinansiranju projekta za izgradnju reciklažnog dvorišta između Republičkog ministarstva životne sredine, rudarstva i prostornog planiranja i Fonda za zaštitu životne sredine, Grada i "Čistoće", u gradski budžet uplaćeno je 30 miliona dinara. Pošto sve predviđene aktivnosti nisu završene do kraja 2017. godine, preostala četiri miliona dinara namenjena su za nastavak projekta planiran u Programu investicionih aktivnosti. Osim toga, za prvu fazu sanacije, zatvaranja i rekultivacije smetlišta prošle godine u budžet je uplaćeno 44,7 miliona dinara, a kako projekat nije realizovan do kraja, ostatak novca, nešto više od 37 miliona dinara, predviđen je za nastavak tog posla.\nZa nabavku dva kamiona za pražnjenje podzemnih kontejnera planirano je 50 miliona dinara, a u obrazloženju odluke o Programu navodi se da će preduzeće nabavkom novih vozila obezbediti modernizaciju voznog parka, kao i poboljšanje usluga sakuljanja i transporta komunalnog otpada.\nU usluge za koje je "Čistoća" dobila 150 miliona dinara iz budžeta, spada održavanje javne higijene na teritoriji grada, manuelno čišćenje, sakupljanje otpadaka, mehaničko čišćenje, pranje, pražnjenje korpi za otpatke, struganje i uređivanje ivičnjaka, trotoara, parkinga i staza, kao i sakupljanje i odvoženje lišća, piše "Dnevnik".\n12.03.2018. - JKP "Čistoća": Nastavlja se uklanjanje kabastog otpada\nPovezane teme gradski budžet jkp čistoća reciklaža reciklažni pogon


SportDC - Vesti - Fudbal - Slaven iz Dobrljina - Mali klub velikog srca\nSubota, 30.05.2020 09:28\n09.09.2016 Nenad Đerić, Glas Srpske\nJednu od najljepših stranica istorije duge 90 godina ispisali su fudbaleri Slavena iz Dobrljina, sela nadomak Novog Grada, savladavši Tekstilac Kort u šesnaestini finala Kupa Republike Srpske sa 4:3.\nKup takmičenja obično donose velika iznenađenja, a jedno takvo, pa čak i podvig napravili su fudbaleri četvrtoligaša Srpske. Činilo se da će Dervenćani, koji su na diobi prvog mjesta u Prvoj ligi RS, rutinski savladati domaćina, ali nije im bila dovoljna ni prednost od 3:1. Domaći se nisu predali i uspjeli su da preokrenu rezultat za jednu od najvećih pobjeda u istoriji kluba. U jesen 2014. godine, učinili su nešto slično, a žrtva je tada bila mrkonjiška Sloboda (1:0), da bi potom u osmini finala bajku prekinula Modriča Maksima (2:3).\nSadašnji trener Drago Ivančević tada je još bio aktivan na terenu, a i sada "uskoči" kada je potrebno. Možda je i ovo najbolji pokazatelj improvizacije kluba u kojem su neke druge stvari ponekad ispred fubala.\n"Krase nas drugarstvo i dobra atmosfera, 'izdigli' smo se poslije poraza u prvenstvu od Podgrmeča (2:5) u Oštroj Luci. Pogledali smo se u oči na poluvremenu i rekli da ćemo dati sve od sebe kako se ne bi obrukali. Na kraju smo uspjeli da na pleća oborimo velikog favorita i jedan od najorganizovanijih klubova u Srpskoj. Momci su pokazali da imaju karakter i veliko srce", rekao je Ivančević.\nIako svi fudbaleri zaslužuju pohvale, ipak postoje oni koji su malo više zaslužni za istorijsku pobjedu.\n"Još jednom je zablistao naš najbolji igrač, dvostruki strijelac Bojan Kabić. Mrežu je zatresao i komandant odbrane kapiten Mirko Kolundžija, ali činjenica da je tako poznato ime kao Dragan Jolović zatresao sopstvenu mrežu govori da smo zasluženo trijumfovali. Iako su svi momci zaslužili pohvale, jer su njihovi dometi plod kontinuiranog rada, pohvalio bih neumronog 'vezistu' Dejana Jovanića i golmana Aleksu Niševića", rekao je Ivančević.\nNije propustio legendarni fudbaler novogradske Slobode, čiji je dres nosio čak 23 sezone da pomene i svog prethodnika Bogdana Žujića, koji je udario temelje stabilnog kolektiva.\n"Ne smijemo zaboraviti ni ljude iz uprave kluba na čelu sa predsjednikom Miloradom Ćevićem, pošto su stvorili uslove dostojne i trećeligaškog ranga takmičenja, a plasman u to društvo nam je idući cilj", zaključio je Ivančević.\nPRVI MEČ U NOĆNOM TERMINU\nKlub je kao i svaki drugi tokom istorije imao uspona i padova, ali će ostati upamćeno da je u Dobrljinu odigrana vjerovatno prva utakmica na Balkanu u noćnom terminu. Desilo se to davne 1935. godine kada su radnici "Šipada" na drvenim štapovima postavili 800 sijalica, a Slaven pobijedio Kostajnicu sa 2:1.\nFudbal Muškarci Kup Republike Srpske Slaven Bosna i Hercegovina Republika Srpska Novi Grad Dobrljin\nNenad Đerić, Glas Srpske\nPodrinje ne da drugu poziciju\nSudija priznao grešku i promijenio odluku\nKartal među putnicima Krupe za Mekedoniju\nŽelja za fudbalom jača od preloma obje noge\nČelnici Rudara ljuti na Borac: Ako hoće Burazora, red je da nazovu\nMladost "rudara" uz rame Borcu


Tramp o avio-liniji Beograd – Priština: Pobeda SAD! | Info Radar\nSvi su govorili da se to ne može ostvariti. Međutim, prvi put u poslednjih dvadeset pet godina, biće uspostavljeni direktni letovi između Srbije i Kosova. Još jedna pobeda –zahvaljujući ambasadorima Robertu O’Brajenu i Ričardu Grenelu“, napisao je Donald Tramp na Tviteru, uz fotografiju sa ceremonije potpisivanja sporazuma.\nZašto tako tajanstveno i neprimetno? Srpske vlasti zajedno za kosovskim zvaničnicima potpisali su sporazum sa nemačkom kompanijom „Lufthanza“, koji bi trebalo da omogući obnovu avio-linije Beograd – Priština. Pojedini smatraju da je to dobar potez, dok drugi tvrde kako je vlast neformalno priznala nezavisnost Kosova.\nPitanja bez odgovora su: Koliko dugo je planirana avio-linija iz Beograda ka Prištini, ko je pregovarao u to ime, šta je konkretno dogovoreno pre nego što je sporazum potpisan, s obzirom na činjenicu da javnost nije ni bila upoznata sa celokupnom situacijom.\nPortal Direktno došao je do saznanja da vlast planira da obnovi aero-saobraćaj sa Prištinom, a istovremeno agencija IPSOS, u prazničnim danima pitala je građane šta misle o avio-liniji sa Prištinom?\nNekoliko nedelja kasnije, volšebno se pojavila vest o potpisivanju sporazuma o avio-liniji, čime je vlast potvrdila saznanja našeg portala, kao i da će letove na relaciji Beograd – Priština obavljati nemačka avio-kompanija „Lufthanza“, odnosno ogranak te kompanije „Jurovings (Eurowings)“, koja ima svoju bazu i veliki značaj na prištinskom aerodromu „Adem Jašari“.\nZašto „Lufthanza“, odnosno „Jurovings“ i zašto bilo koja međunarodna kompanija, a ne „Er Srbija“? Šta nam to govori i da li to znači da su srpske vlasti ovim činom o međunarodnoj liniji na mala vratala prihvatile saradnju između dve „države“?\nHašim Tači i Zorana Mihajlović u ponedeljak su pozdravili obnavljanje avio-linije između dva grada, a predsednik Srbije Aleksandar Vučić ocenio je da je potpisivanje pisma o namerama sa kompanijom „Lufthanza“ o obnovi avio-linije Beograd-Priština „važna stvar za našu zemlju“.\n– Pismo o namerama za uspostavljanje direktne avio linije Beograd-Priština je važna stvar o kojoj je dugo vođen dijalog, kojim je pronađeno kompromisno rešenje u kojem niko ne može da kaže da smo priznali Kosovo – rekao je Vučić.\nPodvukao je, takođe, da je Srbija uradila najbolje što je bilo moguće da potvrdi za šta se zalaže, a to su slobodan protok robe, kapitala, ljudi i usliga, i da ujedno zaštiti jedinstvenost teritorije Srbije.\nLider Stranke slobode i pravde Dragan Đilas istakao je, međutim, da nema ništa protiv avio-linije Beograd – Priština, ali da je sporno to što će „Lufthanza“ obavljati letove na toj relaciji.- Dobro je što ima let za Prištinu. Loše je što ne leti „Er Srbija“ nego „Lufthansa“ jer tako suštinski, ne i formalno, ispada da smo prihvatili da Priština nije grad u Srbiji. O tome da je (Aleksandar Vučić) opet slagao i da pregovara sa Prištinom, iako takse nisu ukinute, suvišno je govoriti – istakao je Đilas.\nGlavni i odgovorni urednik vazduhoplovnog portala „Tango six“ i vazduhoplovni analitičar Petar Vojinović istakao je za Direktno.rs da je u ovom slučaju zbog komplikovane političke situacije bilo važno da izvršilac bude inostrana kompanija, koja će pritom ostvariti veliku korist i za sebe.\n– Pronađeno je rešenje da inostrana kompanija uspostavi avio-liniju koja u političkom smislu ima svoju simbologiju u kontekstu poboljšanja odnosa, a u poslovnom smislu je jedna prilično bitna stvar koju je „Er Srbija“ želela ranije ranije da uradi, ali nije mogla – rekao je Vojinović, koji je dodao da je „Lufthanza“ glavna baza pregovora koji su se dešavali, a izvršilac će biti „Jurovingz (Eurowings)“, koju je „Lufthanza“ napravila još 2015. kao lou kost avio kompaniju u okviru svoje grupacije.\n– „Jurovings“ je, uslovno rečeno, logičan izbor za ovu priču jer je to najveća inostrana avio-kompanija na aerodromu „Adem Jašari“ u Prištini i tamo ima i svoju bazu. Veliki značaj ima ta kompanija za letove iz Prištine ka gradovima u regionu i sa te strane, „Jurovings“ je stavio svoj pečat. Let Priština – Beograd bio bi značajan „Jurovings“, pošto oni, kao i „Lufthanza“ nisu samo pomogli da se uspostavi kompromis u političkom smislu, već su iskoristili priliku za sebe, da dodatno profitiraju – kaže novinar i analitičar.\nPriština, takođe, dodao je Vojinović, ima veliku važnost za Srbiju u kontekstu avio-biznisa, budući da „Er Srbija“ prilično dobro posluje kada su u pitanju putnici iz Albanije. Poznato je da je veliki procenat putnika iz Albanije koristi liniju Njujork – Beograd i verovatno postoji veliki broj putnika koji bi koristio novu konekciju Beograd – Priština.\n← Igor Jurić: Neki bitni ljudi na položajima orgijaju sa devojčicama\nNa pragu velikog otkrića: Prvi korak ka leku „za sve vrste kancera“ →


Odbijen zahtjev za uslovno oslobađanje Asanža - BIGportal.ba\nOdbijen zahtjev za uslovno oslobađanje Asanža\n6 Januara, 2021 6 Januara, 2021 01891\nSud u Londonu odbio je zahtjev da osnivača “Vikiliksa” Džulijana Asanža pusti na uslovnu slobodu.\nSudija Vanesa Baraitser izjavila je da postoji rizik da Asanž prekrši pravila uslovnog puštanja na slobodu, te da za tako nešto postoje osnovane sumnje, usljed žalbe koju je na presudu protiv izručenja uložilo Ministarstvo pravde SAD.\nOna je aldurala na činjenicu da je Asanž ranije prekršio pravila uslovnog puštanja na slobodu, kada je 2012. godine zatražio azil u Ambasadi Ekvadora u Londonu kako ne bi bio izručen Švedskoj zbog suđenja na osnovu optužbi za silovanje, koje su kasnije odbačene.\nAsanžu je nakon sedam godina ukinut azil Ekvadora i uhapšen je u Ambasadi.\nPostoje osnovane sumnje da se vjeruje da bi gospodin Asanž, u slučaju da danas bude pušten, izbjegao da se preda sudu i učestvuje u žalbenom postupku – istakla je Baraitserova.\nSud u Velikoj Britaniji odbio je da izruči Asanža SAD zbog zabrinutosti za njegovo zdravlje i mogućnosti da izvrši samoubistvo u Americi.\nAsanž /49/, nakon hapšenja u aprilu 2019. godine, osuđen je na 50 sedmica zatvora, a nakon isteka kazne odlučeno je da ostane u zatvoru Belmarš do završetka slučaja o izručenju SAD, koji je pokrenuo Vašington.\nSudije su se, prilikom odbijanja mogućnosti puštanja Asanža na uslovnu slobodu, u više navrata pozivale na “njegovu istoriju bježanja”, čak i kada je njegov pravni tim tvrdio da postoji rizik da se ovaj zviždač zarazi virusom korona u zatvoru i umre usljed lošeg zdravstvenog stanja.\nSAD su već najavile da neće odustati od zahtjeva za Asanžovo izručenje kako bi mu se u Americi sudilo zbog objavljivanja povjerljivih podataka o ratnim zločinima američke vojske u Iraku i Avganistanu.\nNeimenovani portparol Ministarstva pravde SAD saopštio je da su u Vašingtonu vrlo razočarani odlukom okružnog sudije u Londonu Vanese Barajtser, te da će tužioci uložiti žalbu Vrhovnom sudu u Londonu, što znači da će slučaj trajati još nekoliko mjeseci.\nDoboj: Identifikovan muškarac koji je zlostavljao psa\nVozač prijavljen da je prisvojio skoro dvije tone kafe


Medicinska greška je treći vodeći uzrok smrti u Americi, čineći ukupno 250.000 hiljada smrti godišnje prema analizi koja je izašla pre 5 godina.\nFoto: Pregled na stolu može nekada biti koban / Antonio Marquez lanza/Moment via Getty Images\nAmerički sistem nema ne drži pod bilo kojom šifrom ove smrti, ali su zato Martin (Martin Makary) Makari i Majkl Daniel (Michael Daniel), istraživači sa Džons Hopkins univerziteta (Johns Hopkins University’s school of medicine) koristili studije od 1999. do danas, te saznali da 9.5% svih smrtnih slučajeva u Americi su medicinske greške.\nJedino kardiovaskularne bolesti (bolesti srca) i rak su više životna odnele prema CDC-u (Centers for Disease Control and Prevention)\nAnalizu je objavio Britanski medicinski časopis (British Medical Journal) koji smatra da nauka iza medicinskih grešaka može da se poboljša ako se podeli internacionalno i nacionalno “na isti način kako kliničari dele svoja istraživanja i inovacija oko koronarno-arterijskih bolesti, melanoma i gripa”.\nMeđutim ove medicinske greške nisu pokupljenje od strane vlasti zato što američkih sistem nema određenu šifru za njih, tako da se one ne klasifikiju prema ICD-u (internacionalnom broj za klasifikaciju bolesti).\nICD se takođe koristi u 117 zemalja, uključujući Kanadu i Veliku Britaniju prema statusu Svetske zdravstvene organizacije (WHO).\n“Načune metode, počevši od postavljanja problema mogu biti krucijalne u prilaženju svakog zdravstvenog problema pacijenata” – tvrde naučnici. “Problem je što medicinske greške ne bi smele da budu isključene iz naučnog pristupa.”\nDa bi utvrdili procenat medicinskih grešaka, istraživači su analizirali podatke koje je prikupila vlada i uporedili sa bolničkim prijemom (to uključuje dolaza u bolnicu, ležanje u bolnici, otpuštanje iz bonice i smrt u bolnici) u 2013. Zatim su ekstrapolirali (izvukli vrednost) tih informacija i saznali da je 251,454 smrti u Americi izazvano medicinskom greškom te godine.\nKada su poslagali listu uzroka smrti, istraživači su saznali da je medicinska greška daleko ispred respiratornih bolesti za koje CDC liste tvrde da su treći najveći uzrok smrti u Americi, ubijajući godišnje 147,101 čoveka.\nIstraživači smatraju da je ljudska greška neminovna i da za ove smrti nisu uvek nužno krivi doktori.\nAli svakako smatraju da informacije pokazuju da postoji puno prostora za jasnije praćenje sistema medicinskih grešaka koje bi mogle da informišu ljude kako bi stvar bila efektnija i sigurnija u zdravstvenom sistemu.\nKako bi se smanjio broj smrti od medicinske greške, autori su predložili nekoliko rešenja, uključujući dodavanja polja koje bi u okviru smrtnog ishoda pokazivalo da je ta smrt mogla biti sprečena i njena komplikacija ili je prosto medicinska briga zakazala kako bi se žustrije i brže sprovelo istraživanje tih smrti.\n“Uloga greške može biti kompleksna” smatraju istraživači. “Mnoge greške nisu konsekvetne, ali postoje greške koje mogu nekome da skrate život ko bi inače dugo živeo ili greške koje mogu da ubrzaju i izvedu trenutnu smrt.”\nRelated Items:amerika, greske, johns hopkins, medicina, medicinske greške, svet\nSavet poznatog trenera Dejana Savića koji svi Srbi treba da čuju


Fudbaleri Zvezde: Nećemo se ovde zaustaviti - Sport - Dnevni list Danas\nPočetna » Sport » Fudbaleri Zvezde: Nećemo se ovde zaustaviti\nFudbaler Crvene zvezde Mirko Ivanić rekao je danas da je za njegovu ekipu ovo bila „izuzetno teška“ sezona, kao i da se nada da će ekipa pronaći snagu da osvoji „duplu krunu“.\n„Ovo je bila izuzetno teška i duga sezona u kojoj smo naporno radili. Imali smo mnogo utakmica i izdržali smo u dobrom ritmu sve vreme. Pokazali smo da nije slučajan ovoliki broj pobeda i sve ovo što smo uradili i što smo osvojili četvrtu titulu zaredom“, rekao je vezni igrač, a preneo je sajt kluba.\nZvezda je današnjom pobedom na svom terenu protiv Vojvodine od 1:0, osvojila četvrtu uzastopnu titulu prvaka Srbije.\n„Sada ćemo ovo proslaviti i nadam se da ćemo smoći snage da ovu godinu nastavimo do kraja u pobedničkom ritmu i da ostvarimo zacrtani cilj, a to je od početka sezone osvajanje duple krune“, zaključio je Ivanić.\nOdbrambeni fudbaler Zvezde Nemanja Milunović rekao je da mu je drago da je titula i teoretski osvojena na domaćem terenu.\n„Nećemo se ovde zaustaviti, nastavljamo gde smo stali jer ima još utakmica do kraja. Znali smo da ako pobedimo titula je naša, borili smo se za to“, istakao je Milunović.\nZvezda je prva na tabeli Super lige Srbije sa 98 bodova i ima nedostižnih 12 bodova više od drugoplasiranog Partizana, četiri meča pre kraja sezone.\nFK Crvena zvezdaMirko Ivanićsuper liga srbije\nRezultatski, košarkaši Crvene zvezde su osvajanjem Superlige završili sezonu na idealan način; triplom krunom ponovili su identične uspehe iz 2015. i 2017. i time stekli dovoljnu zalihu da tokom leta urade posao daleko boljim i smislenijim planom kako bi stvorili perspektivniji i tim koji bi delovao kompetitivnije u evroligaškom društvu.


Razmjena Ronaldove trake za ček sa novcem za liječenje malog Gavrila – Televizija srpske dijaspore\nU Beogradu je danas kompanija “Mocart”, nakon što je pobijedila na humanitarnoj licitaciji i otkupila kapitensku traku slavnog fudbalera Kristijana Ronalda, uručila ček na 7,5 miliona dinara /64.000 evra/, za liječenje bebe Gavrila.\nKapitensku traku, koju je Ronaldo bacio na travu stadiona “Rajko Mitić”, iz revolta što mu nije priznat gol za pobjedu Portugala protiv Srbije, pronašao je vatrogasac Vukićević i stavio na aukciju, kako bi prikupio novčana sredstva za liječenje dječaka.\nNovac će biti uplaćen za liječenje šestomjesečnog Gavrila Đurđevića iz Kragujevca, koji boluje od spinalne mišićne atrofije. Za liječenje malog Gavrila su potrebna dva i po miliona evra.\nVukićević je prilikom razmjene Ronaldove trake za ček izrazio nadu da će uspjeti spašavanje života malog Gavrila i da će biti prikupljeno što više sredstava.\nPrimopredaji su prisustvovali generalni direktor kompanije “Mocart”, Slobodan Prodanović sa saradnicima, kao i predstavnici Sektora za vanredne situacije na čelu sa Lukom Čaušićem, vršiocem dužnosti pomoćnika ministra unutrašnjih poslova i načelnikom Sektora za vanredne situacije.\nProdanović je rekao da je kompanija “Mocart” odlučila da pomogne da se skupi novac za liječenje malog Gavrila, za koga je posljednjih dana čuo čitav svijet, ali i upoznao Đorđa, koji je mnogo učinio za dječaka.\nkapitenske trakemalog GavrilarazmenaRonaldoveza čekza lečenje\nVlada Srbije izdvaja za lečenje retkih bolesti više od 396 miliona evra\nDobri smo mi ljudi, sistem ne valja: Skupljen novac za liječenje malog Olivera\nSAD – pandemija: Račun za liječenje od 1,1 milion dolara!


U BiH će jesti pse? - Bizlife.rs\nU BiH će jesti pse?\n10:34 Sarajevo, 28/11/2015\nJedan Kinez, koji već dugo živi i radi u Bosni i Hercegovini, želi da u Sarajevu početkom sledeće godine otvori "fast food" u kojem bi prodavao pseće meso.\nKsijao Čeoa živi u sarajevskom naselju Buća Potok, a u BiH želi da nastavi prehrambenu tradiciju svoje zemlje. "Moram od nečega da živim, do sada sam držao jednu prodavnicu na Alipašinom Polju gde je moglo da se kupi sve i svašta po niskoj ceni, ali prodaja loše ide pa sam odlučio da promenim biznis", rekao je on.\nNa pitanje kako misli da sprovede svoj plan u gradu u kojem su psi zaštićeni, Ksijao je rekao da ga to ne zanima jer u Sarajevu uvek ima dovoljno turista.\n"U Kini je sasvim normalno jesti dobro pripremljene pse, kao što je slučaj i sa supom od morskog psa ili mesom zmije, a turista uvek ima dovoljno, koji i kod mene u Kini idu da jedu ovakve vrste jela", napominje on.\nDodao je da još uvek nije dobio sve potrebne dozvole za otvaranje restorana brze hrane, ali očekivao je da će sve biti gotovo početkom sledeće godine.\nNakon objave njegovih planova, reakcija javnosti bila je oštra. Ksijao je "otišao na odmor" u Sjenicu, najverovatnije da bi se sklonio od velikog broja upućenih pretnji od, kako tvrdi, zaštitnika životinja te da bi se "prašina malo slegla".\nNjegov prijatelj i poslovni saradnik potvrdio je za da ovaj Kinez prima pretnje i da se ne boji, ali i da nailazi na poteškoće u svojoj nameri da dobije dozvolu za rad, te da šanse da otvori "fast food" sa takvom vrstom mesa skoro i ne postoje.\nregion ishrana pas brza hrana


TRGOVINSKO PREDSTAVNIŠTVO RUSKE FEDERACIJE U REPUBLICI SRBIJI | TIK RF\nKatićeva 8-10, 11000 Beograd, Srbija\nТel: +381 11 264 16 56, 264 97 65\nFaks: +381 11 2641088\nAndrej Nikolajevič Hripunov – Trgovinski predstavnik\nO Trgovinskom predstavništvu\nTrgovinsko predstavništvo Ruske Federacije u Republici Srbiji je zvanična diplomatska ustanova u sastavu sistema ruskih državnih ustanova, poslujućih u inostranstvu i u Srbiji funkcioniše pod opštim političkim rukovodstvom Ambasade, a na osnovu bilateralnog Međuvladinog sporazuma o osnivanju Trgovinskog predstavništva i predstavlja trgovinsko – ekonomske interese Rusije u Srbiji.\nOsnovni pravci poslovanja Trgovinskog predstavništva Rusije su:\nPodrška ruskim i srpskim učesnicima spoljnotrgovinske delatnosti u uspostavljanju i učvršćivanju direktnih partnerskih odnosa;\nPodrška daljem razvoju međusobne robne razmene i partnerstva u oblasti modernizacije proizvodnje, u investicionoj i inovacionoj delatnosti.\nPružanje informacionih i konsultacionih usluga iz domena privrede, finansija i prava;\nPodrška u organizaciji pregovora između potencijalnih partnera, prezentacija u Trgovinskom predstavništvu, aktivnosti na međunarodnim sajmovima i izložbama;\nPomoć u rešavanju praktičnih pitanja u domenu trgovinsko-ekonomske saradnje na nivou državnih organa.\nUčešće u razradi, pripremi i realizaciji konkretnih poslova i zajedničkih projekata;\nPrioritetni pravac poslovanja Trgovinskog prdstavništva je rad sa izvoznim ponudama ruskih proizvođača nesirovinskog sektora privrede. S druge strane, srpske kompanije uz podršku Trgovinskog predstavništva, traže isporučioce proizvoda iz Rusije, potencijalnih investitora, kao i potrošača srpske robe koja se traži na ruskom tržištu.\nPozdravno obraćanje Trgovinskog predstavnika\nPozdravljam Vas u ime Trgovinskog predstavništva Ruske Federacije u Republici Srbiji, koje neprekidno radi u Beogradu od 1940. godine.\nZa Rusiju Srbija je najznačajniji politički i trgovinsko-ekonomski partner na Balkanu, i država sa kojom od 2000. godine primenjuje Sporazum o slobodnoj trgovini. Naše zemlje povezuju duboke istorijske, kulturne i duhovne veze, decenije uzajamno-korisne trgovinsko-ekonomske saradnje.\nSa zadovoljstvom konstatujem, da u zadnje vreme između Ruske Federacije i Republike Srbije postoji tendencija kvalitetnog poboljšanja trgovinsko-ekonomskih odnosa, koje sve više nose projektno-orijentisani karakter, ne samo u tradicionalnoj sferi energetike, nego i u drugim oblastima kao što su transportna infrastruktura, poljoprivreda, metalurgija, bankarstvo i dr.\nRusija čvrsto zauzima jedno od prvih mesta između inostranih trgovinskih partnera Srbije. Od strane ruskih kompanija u Srbiji se realizuje niz velikih investicionih projekata. Postoje pozitivni primeri srpskih investicija u Rusiji, kao i potražnje za srpskim građevinskim firmama pri izgradnji različitih objekata na teritoriji Ruske Federacije.\nMi se nadamo da će informacije na našem sajtu biti od koristi pre svega za poslovne krugove dveju zemalja i pomoći će uspostavljanju još čvršćih veza među učesnicima spoljno-trgovinske delatnosti Rusije i Srbije i realizaciji novih projekata, uključujući projekte na regionalnom nivou.\nVaš Trgovinski predstavnik Ruske Federacije u Republici Srbiji


Megaholding: Ujedinile se MiG, Suhoj i OAK - 01.06.2022, Sputnik Srbija\nMegaholding: Ujedinile se MiG, Suhoj i OAK\nKompanija "Suhoj" i korporacija "MiG" ujedinili su se sa "Objedinjenom korporacijom za proizvodnju aviona" - OAK. 01.06.2022, Sputnik Srbija\n"Objedinjena korporacija za proizvodnju aviona" - OAK, deo je ruske državne korporacije "Rosteh". Kako je istakao generalni direktor "Rosteha" Sergej Čemezov, ovom reorganizacijom završava se jedna od najvažnijih faza korporativne transformacije OAK koja predviđa, između ostalog, prelazak korporacije sa troslovnog na dvoslojni nivo upravljanja.U decembru 2021. godine bilo je saopšteno da će tri kompanije da se ujedine.\n12:10 01.06.2022 (Osveženo: 12:25 01.06.2022)\n© Sputnik / Maksim Blinov / Uđi u foto-galerijuIstrebiteli MiG-29 i Su-30SM pilotažnыh grupp "Russkie vitяzi" i "Striži" v poletnom porяdke "Kubinskiй brilliant" na repeticii vozdušnoй časti parada v čestь 77-й godovщinы Pobedы\nKompanija "Suhoj" i korporacija "MiG" ujedinili su se sa "Objedinjenom korporacijom za proizvodnju aviona" - OAK.\n"Objedinjena korporacija za proizvodnju aviona" - OAK, deo je ruske državne korporacije "Rosteh".\nKako je istakao generalni direktor "Rosteha" Sergej Čemezov, ovom reorganizacijom završava se jedna od najvažnijih faza korporativne transformacije OAK koja predviđa, između ostalog, prelazak korporacije sa troslovnog na dvoslojni nivo upravljanja.\n"Pri tome, jaki i poznati u celom svetu brendovi "Suhoj" i "MiG" očuvaće se kroz avione koji se proizvode, kao i kroz ugledne konstruktorske škole će nastaviti da se razvijaju", dodao je on.\nU decembru 2021. godine bilo je saopšteno da će tri kompanije da se ujedine.\n2 Decembar 2021, 10:13


"Smatramo da hajka koja postoji protiv Srba na severu Kosova od strane Beograda je nešto najstrašnije što je vlast mogla da uradi", rekla je funkcioner SNS Zorana Mihajlović na konferenciji za novinare.\nOna je navela da "svi oni koji govore o Zvonku Veselinoviću pokušavaju da oslabe Srbe na severu Kosova i poziciju Srbije po tom pitanju".\nPojedini beogradski mediji navode da je Veselinović vodeći švercer, mahom benzina i cigareta na severu Kosova i da je predvodio grupu od dvadesetak naoružanih ljudi u sukobu sa Kforom kod Jarinja.\nMinistarka pravde Snežana Malović rekla je juče da Veselinović neće biti zaštićen ukoliko bude dokaza protiv njega da je izvršio krivično delo.\n"Niko nije zaštićen, pa ni Zvonko Veselinović. Pitanje je dokaza da bi se ušlo u sudsku proceduru, a ja sam sigurna da su naši nadležni organi - policija, tužilaštvo i sud kadri da obave taj posao", rekla je Malović novinarima.


N1 info\t23.05.2018 20:37\nBivši ministar odbrane i dosadašnji predsednik Demokratske stranke Dragan Šutanovac je na konferenciji o bezbednosti koja se održava u Crnoj Gori, kazao da je Srbija jedina zemlja u regionu koja nije spremna da prihvati realnost po pitanju članstva u NATO.\n"Videli ste šta je premijer Zaev rekao, gotovo da je završen sporazum sa Makedonijom i Grčkom i očekuju poziv za NATO, a skoro sve ostale zemlje su već u NATO ili tamo idu. Tako da smo okruženi NATO zemljama, a Srbija je jedina zemlja u regionu koja još uvek nije spremna da prihvati realnost. Ne samo u ekonomskom, već i u bezbednosnom i odbrambenom smislu nalazimo se na repu regiona", kazao je Šutanovac, a prenela DS.\n"Kao prvi ministar odbrane Srbije koji je posetio Sarajevo nakon rata sastao sam se sa Dodikom koji je kao premijer RS na konferenciji za medije rekao da je Republika Srpska potpuno posvećena evro-atlantskim integracijama. Danas je situacija potpuno drugačija", kazao je Šutanovac.\nGovoreći o spoljnoj politici Srbije, Šutanovac je rekao da građani Srbije najviše vole Rusiju, ali bi da žive na Zapadu.\n"Ako pitate većinu u Srbiji, reći će da posle Srbije najviše vole Rusiju, ali ako ih pitate gde žele da im bude zdravstveno osiguranje, gde bi želeli da im se deca obrazuju ili da žive, reći će – negde u Zapadnoj Evropi ili u Americi. Pored toga, ljudi nisu svesni da je iz SAD, EU, Japana, Norveške do 2012. godine stiglo više od šest milijardi evra donacija", kazao je on.\n1. Picketino izdajnicka , pa i svajcarska je bila neutralna za vreme drugog svetskog rata. prodaj svoju zenu i decu , a Srbiju ostavi srbima...\n2. JADNI SU SRBI I SRPSKI NAROD KAD IMAJU TAKVU BUDALU KAO POLITICARA, SRAMOTA DA SE TAKVE IZJAVE CUJU KO JE BIO NA VLAST I KAKVO MISLJENJE IMAJU O SAMIM SRBIMA.\n3. Drzavni neprijatelj - oduzeti mu drzavljanstvo Srbije i konfiskovati mu sve sto je nakrao , i proterati ga u SIBIR\n4. 1,2,3 prolupani sns bot(ovi)


NOVI SAD - Fudbaleri Crvene zvezde su u gostima pobedili Vojvodinu 2:0, u derbiju 15. kola Super lige Srbije.\nU narednom kolu, Zvezda će dočekati Rad, dok će Vojvodina gostovati niškom Radničkom, prenosi Beta.\nFudbaler Crvene zvezde Milan Gajić rekao je večeras da je utakmica protiv Hofenhajma bila tvrda i istakao da je Milan Borjan svojim odbrana pomogao crveno-belima da dodju do desetog boda u Ligi Evropa.\nRemi Crvenoj zvezdi protiv Hofenhajma doneo je nokaut fazu Lige Evrope i istovremeno i finansijsku inekciju.\nDisciplinska komisija Fudbalskog saveza Srbije kaznila je FK Crvenu zvezdu sa 500.000 dinara zbog incidenata na meču protiv Zlatibora u Kupu Srbije.Podsetimo, komisija je pokrenula postupak protiv aktuelnog srpskog šampiona zbog upada navijača na teren, a prednjačio je jedan od vođa navijačke grupe...\nFudbaleri Crvene zvezde plasirali su se u narednu fazu Lige Evropa, pošto su igrali nerešeno sa Hofenhajmom. Utakmica petog kola Grupe L između Zvezde i Hofenhajma na stadionu „Rajko Mitić” završena je nerešeno bez golova. Slovan iz Libereca je u drugoj utakmici grupe sa 2:1 pobedio Gent u Belgiji...


Marton: Dačić priča o drugima, ali ne i o zločinima počinjenim u ime velike Srbije | Autonomija\nMarton: Dačić priča o drugima, ali ne i o zločinima počinjenim u ime velike Srbije\n"Pokušava istinu da stavi pod tepih"\nPortparol Lige socijaldemokrata Vojvodine (LSV) Aleksandar Marton kritikovao je danas ministra spoljnih poslova Srbije Ivicu Dačića zbog izjave da su Bosna i Hercegovina i Kosovo „regrutni centri za teroriste“ i poručio da je Dačiću bolje da govori o zločinima koji su devedesetih godina prošlog veka počinjeni „u ime velike Srbije“.\nMarton je u saopštenju naveo da Dačić veoma dobro zna da je bilo ratnih zločina, ali pokušava tu istinu da „stavi pod tepih“, jer je bio „portparol Slobodana Miloševića“.\nDodao je da Dačićeve izjave ne idu zajedno s idejama koje on „navodno predstavlja“.\n„Interesantno je da je Ivica Dačić deklarisani levičar. Nisam baš siguran da nacionalizam, koji on često ispoljava, ide zajedno sa idejama demokratske levice“, rekao je Marton a preneo LSV.\nOcenio je da Dačićeve izjave o islamskom ekstremizmu u regionu služe za „skretanje pažnje“.


Scenaristkinja filma "Dara iz Jasenovca" otkriva za Informer: U filmu smo ublažili strahote kako bi gledaoci mogli to da podnesu! - mediji.net\nNataša Drakulić otkriva da je napisala nekoliko verzija scenarija filma "Dara iz Jasenovca" sa mnogo brutalnijim scenama ubistava. Na kraju je, u dogovoru sa rediteljem Predragom Gagom Antonijevićem, rešila da opiše samo one strahote koje bi bile podnošljive za gledaoce! b\n- Bilo je nekoliko verzija scenarija! Znali smo da su ustaše u logoru Jasenovac na mnogo brutalnije načine ubijali Srbe, Jevreje i Rome, ali nismo sve mogli da prikažemo jer gledaoci to ne bi mogli da podnesu... Od brojnih monstruoznih scena izabrali smo samo one koje gledalac može da izdrži - priča Nataša i dodaje da su, i pored toga, mnogi teško doživeli scene nasilja i ubistava:\nnataša drakulićPročitajte još na ovu temu\nPredsednik Srbije Aleksandar Vučić ugostio je Biljanu Čekić, devojčicu koja je igrala ulogu Dare Ilić u filmu "Dara iz Jasenovca", kao i članove njene porodice.Predsednik Vučić je Biljanu Čekić i njenu porodicu ugostio je u Vili Mir (Konavljanska br. 2), kako je i bilo saopšteno iz Službe za...\nNaučiti napamet nekoliko stranica telefonskog imenika možda bi bio manji izazov nego naučiti napamet stranicu s filmografijom Erika Robertsa, jer gotovo da i nema dana u njegovu životu koji ne provodi pred kamerom iako ga više ne gledamo u filmovima sa zvučnim ...\nŠotra i Drašković: Sve o seriji "Aleksandar od Jugoslavije"\nPrva epizoda serije "Aleksandar od Jugoslavije“ reditelja i scenariste Zdravka Šotre, a po istoimenom romanu Vuka Draškovića, biće ekskluzivno emitovana u petak, 12. marta, na portalu Nova.rs, a zatim u ponedeljak, 15. marta i na televiziji Nova S. Tim povodom portal Nova.rs ekskluzivno pokreće...\nMilena Radulović: Ženska revolucija ne sme stati\nGlumica Milena Radulović poslala je snažnu poruku na današnji praznik.\nVučić ugostio devojčicu iz "Dare": Mnogo je uradila za srpski narod\nPredsednik Srbije Aleksandar Vučić ugostio je Biljanu Čekić, devojčicu koja je igrala ulogu Dare Ilić u filmu 'Dara iz Jasenovca' kao i članove njene porodice.